32η ΔΗΜΟΣΙΟΝΟΜΙΚΗ ΕΚΘΕΣΗ για ΤΟ ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ - ΕΓΤΠΕ, ΤΜΗΜΑ ΕΓΓΥΗΣΕΩΝ - ΟΙΚΟΝΟΜΙΚΟ ΕΤΟΣ 2002

(υποβληθείσα από την Επιτροπή)

ΠΙΝΑΚΑΣ ΠΕΡΙΕΧΟΜΕΝΩΝ

1. ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ

1.1. Συμφωνία της συνόδου κορυφής του Βερολίνου και δημοσιονομική πειθαρχία

1.2. Προσχέδιο προϋπολογισμού (ΠΠ)

1.3. Σχέδιο προϋπολογισμού (ΣΠ)

1.4. Διορθωτική επιστολή

1.5. Έγκριση του προϋπολογισμού 2002

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

A. Διαχειριση των πιστωσεων

2.1. Διαθέσιμες πιστώσεις για το οικονομικό έτος 2002

2.2. Χρησιμοποίηση των διαθέσιμων πιστώσεων για το οικονομικό έτος 2002

2.3. Αυτοδικαίως μεταφερόμενες πιστώσεις από το οικονομικό έτος 2001 στο 2002

2.4. Πιστώσεις που αφορούν τις μη αυτόματες μεταφορές από το οικονομικό έτος 2001

2.5. Μεταφορές πιστώσεων στο εσωτερικό του ΕΓΤΠΕ-Τμήμα Εγγυήσεων

2.6. Μεταφορές από ή προς το νομισματικό αποθεματικό

B. Καθεστωσ των προκαταβολων και αμεσεσ πληρωμεσ

2.7. Προκαταβολές στα κράτη μέλη

2.8. Άμεσες πληρωμές

3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

A. Εισαγωγη

3.1. Εκτέλεση του προϋπολογισμού

3.2. Αντίκτυπος της εξέλιξης της ισοτιμίας ευρώ/δολαρίου

3.3. Διπλές τιμές

3.4. Γεωργονομισματικές αποφάσεις

B. Αναλυση τησ εκτελεσησ του προϋπολογισμου ανα κεφαλαιο

3.5. Εισαγωγή

3.6. ΤΙΤΛΟΣ B1-1 - Φυτικά προϊόντα

3.7. ΤΙΤΛΟΣ B1-2 - Ζωικά προϊόντα

3.8. ΤΙΤΛΟΣ B1-3 - Συναφείς δαπάνες

3.9. ΤΙΤΛΟΣ B1-40 - Ανάπτυξη της υπαίθρου

3.10. Κατανομή των δαπανών με βάση τον οικονομικό χαρακτήρα τους

Γ. Ειδικεσ χρηματοδοτησεισ

3.11. Χορήγηση τροφίμων προερχόμενων από τα αποθέματα παρέμβασης στους απόρους της Κοινότητας

3.12. Κεφάλαιο B1-33 - Κτηνιατρικά και φυτοϋγειονομικά μέτρα

3.13. Αλιεία

3.14. Ενημερωτικές ενέργειες

3.15. Ενέργειες προώθησης

4. ΔΡΑΣΤΗΡΙΟΤΗΤΕΣ ΕΛΕΓΧΟΥ

4.1. Ολοκληρωμένο Σύστημα Διαχείρισης και Ελέγχου (ΟΣΔΕ)

4.2. Συμβατότητα με το ΟΣΔΕ

4.3. Υπηρεσίες ελέγχου για το ελαιόλαδο

4.4. Συγχρηματοδότηση για την ενίσχυση των ελέγχων

4.5. Εφαρμογή του κανονισμού (ΕΚ) αριθ. 4045/89 (εκ των υστέρων έλεγχοι)

5. ΕΚΚΑΘΑΡΙΣΗ ΤΩΝ ΛΟΓΑΡΙΑΣΜΩΝ

5.1. Γενικά

5.2. Εκκαθάριση των λογαριασμών στο πλαίσιο της νέας διαδικασίας εκκαθάρισης των λογαριασμών

5.3. Λογιστική εκκαθάριση της χρήσης 2001

5.4. Προσφυγές ενώπιον του Δικαστηρίου κατά των αποφάσεων εκκαθάρισης των λογαριασμών

6. ΣΧΕΣΕΙΣ ΜΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΕΥΡΩΠΑΪΚΟ ΕΛΕΓΚΤΙΚΟ ΣΥΝΕΔΡΙΟ

6.1. Σχέσεις με το Ευρωπαϊκό Κοινοβούλιο

6.2. Σχέσεις με το Ευρωπαϊκό Ελεγκτικό Συνέδριο

7. ΕΠΙΛΟΓΗ ΤΩΝ ΒΑΣΙΚΩΝ ΚΑΝΟΝΙΣΤΙΚΏΝ ΡΥΘΜΙΣΕΩΝ ΟΣΟΝ ΑΦΟΡΑ ΤΟ ΤΜΗΜΑ «ΕΓΓΥΗΣΕΩΝ» ΤΟΥ ΕΓΤΠΕ ΚΑΙ ΤΗΝ ΠΟΡΕΙΑ ΤΟΥ ΚΑΤΑ ΤΟ ΕΤΟΣ 2002

7.1. Γενικά/Σύστημα προκαταβολών

7.2. Έλεγχοι

7.3. Εκκαθάριση των λογαριασμών

7.4. Δημόσια αποθεματοποίηση

Τα παραρτήματα της 32ης δημοσιονομικής έκθεσης διατίθενται στη γαλλική γλώσσα σε χαρτί από τη ΓΔ AGRI ή στην ιστοσελίδα της ΓΔ AGRI.

1. ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ

1.1. Συμφωνία της συνόδου κορυφής του Βερολίνου και δημοσιονομική πειθαρχία

Η Σύνοδος Κορυφής του Βερολίνου, που πραγματοποιήθηκε στις 24 και 25 Μαρτίου 1999, ενέκρινε τις προτάσεις του Προγράμματος Δράσης 2000. Επιπλέον, το 2000, εκδόθηκε ο κανονισμός για τη δημοσιονομική πειθαρχία και άρχισε να ισχύει την 1η Οκτωβρίου 2000.

Προς υπενθύμιση, στα συμπεράσματά της, η Σύνοδος Κορυφής του Βερολίνου διατήρησε την κατευθυντήρια γραμμή που πρότεινε η Επιτροπή (περιλαμβάνοντας στην εν λόγω κατευθυντήρια γραμμή τα μέτρα ανάπτυξης της υπαίθρου, τα κτηνιατρικά μέτρα, το προενταξιακό γεωργικό μέσο SAPARD και το διαθέσιμο ποσό για τις προσχωρήσεις όσον αφορά τη γεωργία) αλλά καθόρισε ανώτατα όρια δαπανών χαμηλότερα της κατευθυντήριας γραμμής.

Στην πράξη πρόκειται για δύο ετήσια υπο-όρια για την περίοδο 2000-2006, ένα για τις παραδοσιακές δαπάνες της αγοράς (υποτομέας 1α) και ένα για τις δαπάνες για την ανάπτυξη της υπαίθρου (υποτομέας 1β). Τα ανώτατα αυτά όρια καθορίστηκαν σε επίπεδο ισοδύναμο με την εκτίμηση των δαπανών που προκύπτουν από την έγκριση του Προγράμματος Δράσης 2000. Αυτό σημαίνει ότι τα νέα ανώτατα όρια βρίσκονται στο επίπεδο των προβλέψιμων δαπανών, χωρίς περιθώριο για απρόβλεπτες καταστάσεις που ενδεχομένως ανακύψουν, όπως συνέβη συχνά στο παρελθόν. Το επίπεδο αυτών των ανώτατων ορίων αναγράφεται στον ακόλουθο πίνακα:

Δημοσιονομικές προοπτικές ΕE-15 (σε εκατ. ευρώ, τρέχουσες τιμές)

>ΘΕΣΗ ΠIΝΑΚΑ>

Μετά τα συμπεράσματα της συνόδου κορυφής του Βερολίνου, το Κοινοβούλιο και το Συμβούλιο:

- ενέκριναν νέα διοργανική συμφωνία σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού, τις δημοσιονομικές προοπτικές (τα ανώτατα όρια) και τη διαδικασία του προϋπολογισμού που περιλαμβάνει τα συμπεράσματα αυτά και προβλέπει τυπικά τη δυνατότητα για την Επιτροπή να υποβάλει το φθινόπωρο διορθωτική επιστολή στο προσχέδιο του προϋπολογισμού για το επόμενο έτος κατά τρόπο ώστε οι δημοσιονομικές προβλέψεις να λαμβάνουν υπόψη τις πλέον πρόσφατες εξελίξεις.

- εξέδωσαν νέο κανονισμό σχετικά με τη δημοσιονομική πειθαρχία [κανονισμός (ΕΚ) αριθ. 2040/2000 του Συμβουλίου, της 26ης Σεπτεμβρίου 2000, σχετικά με τη δημοσιονομική πειθαρχία, ΕΕ L 244 της 29.9.2000, σ. 27] που προβλέπει ιδίως ότι όλα τα νομοθετικά μέτρα που αποφασίζονται στο πλαίσιο της κοινής γεωργικής πολιτικής τηρούν τα υπο-όρια 1α και 1β που καθορίζονται στις δημοσιονομικές προοπτικές και ότι οι πιστώσεις εγγράφονται εντός αυτών των ανώτατων ορίων. ότι, προκειμένου να διασφαλιστεί η τήρηση των ποσών του υποτομέα 1α (παραδοσιακές δαπάνες του ΕΓΤΠΕ-τμήμα Εγγυήσεων), το Συμβούλιο μπορεί να αποφασίσει να αναπροσαρμόσει το επίπεδο των μέτρων στήριξης που εφαρμόζονται από την αρχή της επόμενης περιόδου εμπορίας σε κάθε τομέα. ότι η Επιτροπή υποβάλλει συγχρόνως με το ΠΠ ανάλυση των διαπιστωθεισών διαφορών μεταξύ των αρχικών προβλέψεων και των πραγματικών δαπανών κατά τα προηγούμενα οικονομικά έτη και ότι εξετάζει την κατάσταση μεσοπρόθεσμα. ότι για την κατάρτιση των δημοσιονομικών εκτιμήσεων κατά την έγκριση του προϋπολογισμού, της διορθωτικής επιστολής ή ενός διορθωτικού και συμπληρωματικού προϋπολογισμού (ΔΣΠ), η Επιτροπή χρησιμοποιεί, εν γένει, τη μέση συναλλαγματική ισοτιμία ευρώ/δολαρίου η οποία διαπιστώθηκε κατά το τελευταίο τρίμηνο. και τέλος, το νομισματικό αποθεματικό θα μειωθεί σε 250 εκατ. EUR το 2002 και θα καταργηθεί από το οικονομικό έτος 2003 και εξής.

1.2. Προσχέδιο προϋπολογισμού (ΠΠ)

Το προσχέδιο προϋπολογισμού (ΠΠ) του 2002 καταρτίστηκε από την Επιτροπή και προτάθηκε στην αρμόδια για τον προϋπολογισμό αρχή τον Μάιο 2001. Το σύνολο των προτεινόμενων πιστώσεων για το ΕΓΤΠΕ-τμήμα Εγγυήσεων ανήλθε σε 46 221,8 εκατ. EUR, ήτοι 41 626,8 εκατ. EUR για τον υποτομέα 1α (αφήνοντας 365,2 εκατ. EUR κάτω από το ανώτατο όριο του υποτομέα 1α ύψους 41 992 εκατ. EUR) και 4 595 εκατ. EUR για τον υποτομέα 1β (δηλαδή στο επίπεδο του ανώτατου ορίου).

1.3. Σχέδιο προϋπολογισμού (ΣΠ)

Τον Ιούλιο του 2002 το Συμβούλιο ενέκρινε το σχέδιο προϋπολογισμού. Οι πιστώσεις του υποτομέα 1α μειώθηκαν γενικά κατά 200 εκατ. EUR και καταργήθηκε το προβλεπόμενο ειδικό αποθεματικό ύψους 1 000 εκατ. EUR που προοριζόταν για τη λήψη συμπληρωματικών εμπορικών και κτηνιατρικών μέτρων συνδεδεμένων με τις επιδημίες ΣΕΒ και αφθώδους πυρετού. Οι συνολικές πιστώσεις του ΕΓΤΠΕ-Τμήμα Εγγυήσεων ανήλθαν, κατ' αυτόν τον τρόπο, σε 45 021,8 εκατ. EUR, εκ των οποίων 40 426,8 εκατ. EUR για τον υποτομέα 1α και 4 5950,0 εκατ. EUR για τον υποτομέα 1β.

1.4. Διορθωτική επιστολή

Στα τέλη Οκτωβρίου 2001, η Επιτροπή ενέκρινε τη διορθωτική επιστολή αριθ. 2/2002 στο ΠΠ, λαμβάνοντας υπόψη την εξέλιξη της κατάστασης των γεωργικών αγορών, τις εξελίξεις όσον αφορά την αγορά βοείου κρέατος και την εξάλειψη των επιδημιών ΣΕΒ/αφθώδους πυρετού καθώς και την πρόσφατη γεωργική νομοθεσία. Οι ανάγκες για τα ανωτέρω μέτρα ανήλθαν σε 44 250,8 εκατ. EUR, οδηγώντας σε μείωση των απαιτούμενων πιστώσεων κατά 1 971 εκατ. EUR σε σχέση με το ΠΠ. Κατά συνέπεια, το ποσό για τον υποτομέα 1α ανήλθε σε 39 655,8 εκατ. EUR και ήταν κατώτερο από το ανώτατο όριο, ενώ το ποσό για τον υποτομέα 1β ανήλθε σε 4 595,0 που αντιστοιχούσε στο ανώτατο όριο.

1.5. Έγκριση του προϋπολογισμού 2002

Μετά από συμβιβασμό μεταξύ των τριών θεσμικών οργάνων, ο προϋπολογισμός 2002 έχει ως εξής:

- στον υποτομέα 1α, όσον αφορά τις ανάγκες που περιλαμβάνονται στην διορθωτική επιστολή αριθ. 2/2002, αποφασίσθηκε αύξηση κατά 4,5 εκατ. EUR, εκ των οποίων 2,5 εκατ. EUR αντιπροσωπεύουν ειδική ενίσχυση στην μελισσοκομία και 2 εκατ. EUR προορίζονται για την ευαισθητοποίηση του κοινού ως προς την ΚΓΠ. Οι πιστώσεις ανέρχονται σε 39 660,08 εκατ. EUR, εκ των οποίων 2 331,9 εκατ. EUR βρίσκονται κάτω από το επιμέρους ανώτατο όριο που καθορίσθηκε στο Βερολίνο,

- στον υποτομέα 1β, εγκρίθηκαν οι πιστώσεις ύψους 4 595,0 εκατ. EUR που είχε ζητήσει η Επιτροπή. Οι πιστώσεις αυτές αντιστοιχούν στο ανώτατο όριο.

Επιπλέον, πιστώσεις ύψους 250 εκατ. EUR χορηγήθηκαν στο νομισματικό αποθεματικό, το οποίο χρησιμοποιείται μόνο σε περίπτωση μεταβολής της σχέσης ευρώ/δολαρίου σύμφωνα με τις διατάξεις του άρθρου 9 παράγραφος 1 του κανονισμού (ΕΚ) αριθ. 2040/2000 του Συμβουλίου σχετικά με τη δημοσιονομική πειθαρχία.

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

A. ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

2.1. Διαθέσιμες πιστώσεις για το οικονομικό έτος 2002

Οι τελικά διαθέσιμες πιστώσεις για το εν λόγω οικονομικό έτος ανήλθαν σε 44 255,08 εκατ. EUR (εξαιρουμένου του νομισματικού αποθεματικού ύψους 250 εκατ. EUR). Η αρμόδια για τον προϋπολογισμό αρχή ενέκρινε μια μη αυτόματη μεταφορά πιστώσεων από το 2001 στο 2002 ύψους 99 εκατ. EUR (βλέπε σημείο 2.2.3).

2.2. Χρησιμοποίηση των διαθέσιμων πιστώσεων για το οικονομικό έτος 2002

2.2.1 Πράξεις σχετικά με τον προϋπολογισμό

Ο ακόλουθος πίνακας παρέχει τη λεπτομερή κατάσταση των πράξεων σχετικά με τον προϋπολογισμό που πραγματοποιήθηκαν κατά τη διάρκεια του οικονομικού έτους 2002 :

σε ευρώ

1. Διαθέσιμες πιστώσεις

- κανονικές πιστώσεις (ΚΠ)

- πιστώσεις μη αυτομάτως μεταφερόμενες (ΠΜΑΜ)

2. Λεπτομερείς αναλήψεις υποχρεώσεων

- για δαπάνες που πραγματοποίησαν τα ΚΜ επί ΚΠ

- για δαπάνες που πραγματοποίησαν τα ΚΜ επί ΠΜΑΜ

- για άμεσες πληρωμές Σύνολο αναλήψεων υποχρεώσεων

3. Καταλογισμοί

- για δαπάνες που πραγματοποίησαν τα ΚΜ επί ΚΠ

- για δαπάνες που πραγματοποίησαν τα ΚΜ επί ΠΜΑΜ

- για άμεσες πληρωμές

Σύνολο καταλογισμών

4. Πιστώσεις αυτοδικαίως μεταφερόμενες

- για δαπάνες που πραγματοποίησαν τα ΚΜ επί ΚΠ

- για δαπάνες που πραγματοποίησαν τα ΚΜ επί ΠΜΑΜ

- για άμεσες πληρωμές

Σύνολο πιστώσεων αυτοδικαίως μεταφερόμενων

5. Πιστώσεις μη αυτομάτως μεταφερόμενες

6. Ακυρούμενες πιστώσεις

(= 1 - 2 - 5) //

44 255 080 000,00

99 000 000,00

42 858 918 892,28 99 000 000,00 259 039 299,12 43 216 958 191,40 42 858 918 892,28

99 000 000

27 863 255,39

42 985 782 147,67 0,00

0,00

231 176 043,73

231 176 043,73

83 892 329,00

1 053 229 479,60

2.2.2 Πιστώσεις αυτοδικαίως μεταφερόμενες

Οι αυτοδικαίως μεταφερόμενες πιστώσεις αντιπροσωπεύουν τη διαφορά μεταξύ των αναλήψεων υποχρεώσεων και των καταλογισμών. Για το οικείο οικονομικό έτος, αφορούν ποσό 231,176 εκατ. EUR που αντιστοιχεί στις πιστώσεις που ανέλαβε η Επιτροπή για τις άμεσα εκκαθαριζόμενες δαπάνες των οποίων η πληρωμή δεν είχε πραγματοποιηθεί στο τέλος του οικονομικού έτους.

2.2.3 Πιστώσεις μη αυτομάτως μεταφερόμενες

Δυνάμει των άρθρων 9 και 149 του δημοσιονομικού κανονισμού αριθ. 1605/2002 του Συμβουλίου της 25ης Ιουνίου 2002, η Επιτροπή αποφάσισε να προβεί σε μη αυτόματη μεταφορά πιστώσεων συνολικού ύψους 83,89 εκατ. EUR από το οικονομικό έτος 2002 στο οικονομικό έτος 2003. Ειδικότερα, πρόκειται για :

- 34,576 εκατ. EUR για τη θέση B01-332 « Κτηνιατρικό ταμείο για την αντιμετώπιση επειγόντων περιστατικών και άλλες ζωικές μολύνσεις που είναι επικίνδυνες τη δημόσια υγεία »,

- 4,571 εκατ. EUR για τη θέση B01-400 « Επενδύσεις σε γεωργικές εκμεταλλεύσεις »,

- 32,256 εκατ. EUR για τη θέση B01-4050 « Γεωργοπεριβαλλοντικά μέτρα (νέο καθεστώς) »,

- 6,49 εκατ. EUR για τη θέση B01-4080 « Ενθάρρυνση της προσαρμογής και της ανάπτυξης των αγροτικών περιοχών, βασικά μέτρα που συνδέονται με τον γεωργικό τομέα »,

- 5,999 εκατ. EUR για τη θέση B01-4081 « Ενθάρρυνση της προσαρμογής και της ανάπτυξης των αγροτικών περιοχών, άλλα μέτρα ».

2.3. Αυτοδικαίως μεταφερόμενες πιστώσεις από το οικονομικό έτος 2001 στο 2002

Ο ακόλουθος πίνακας δείχνει, συνολικά, τη χρησιμοποίηση των εν λόγω μεταφερόμενων δαπανών κατά τη διάρκεια του οικονομικού έτους 2002:

σε ευρώ

1. Μεταφερόμενες αναλήψεις υποχρεώσεων - για δαπάνες που πραγματοποίησαν τα Κ.Μ. - για άμεσες πληρωμές Σύνολο αναλήψεων υποχρεώσεων

2. Αποδεσμεύσεις επί των μεταφερόμενων πιστώσεων - για δαπάνες που πραγματοποίησαν τα Κ.Μ. - για άμεσες πληρωμές Σύνολο αποδεσμεύσεων

3. Πληρωμές - για δαπάνες που πραγματοποίησαν τα Κ.Μ. - για άμεσες πληρωμές Σύνολο καταλογισμών

4. Ακυρούμενες πιστώσεις (= 1 + 2 - 3)

- για δαπάνες που πραγματοποίησαν τα Κ.Μ.

- για άμεσες πληρωμές

Σύνολο ακυρωθεισών μεταφερόμενων πιστώσεων // -

585 917 004,50 585 917 004,50 - (3 095 719,78) (3 095 719,78) - 534 771 970,15 534 771 970,15 - 48 049 314,57 48 049 314,57

2.4. Πιστώσεις που αφορούν τις μη αυτόματες μεταφορές από το οικονομικό έτος 2001

Σύμφωνα με το άρθρο 7, παράγραφος 3 του δημοσιονομικού κανονισμού της 21ης Δεκεμβρίου 1977, η Επιτροπή ζήτησε από την αρμόδια για τον προϋπολογισμό αρχή την μη αυτόματη μεταφορά πιστώσεων από το οικονομικό έτος 2001 στο οικονομικό έτος 2002 συνολικού ύψους 99 εκατ. EUR. Πρόκειται για 82 εκατ. EUR για τη θέση B1-4050 « Γεωργο-περιβαλλοντικά μέτρα (νέο καθεστώς) » και 17 εκατ. EUR για τη θέση B1-4070 « Δασοκομία (νέο καθεστώς, άρθρο 31) ». Οι πιστώσεις αυτές αναλήφθηκαν πλήρως το 2002.

2.5. Μεταφορές πιστώσεων στο εσωτερικό του ΕΓΤΠΕ-Τμήμα Εγγυήσεων

Η μεταφορά από κεφάλαιο σε κεφάλαιο αριθ. 56/02 εγκρίθηκε από την αρμόδια για τον προϋπολογισμό αρχή το 2002 :

- από τα κεφάλαια B01-12 Ελαιόλαδο (-25,0 εκατ. EUR), B01-14 Κλωστικά φυτά και μεταξοσκώληκες (-120,0 εκατ. EUR), B01-15 Οπωροκηπευτικά (-80,0 εκατ. EUR), B01-21 Βόειο κρέας (-960,0 εκατ. EUR), B01-22 Κρέας αιγοπροβάτων (-100,0 εκατ. EUR), B01-23 Χοίρειο κρέας, πουλερικά και άλλες δράσεις υπέρ των ζωικών προϊόντων (-35,0 εκατ. EUR), B01-31 Επισιτιστικά προγράμματα (-42,0 εκατ. EUR), B01-39 Άλλα μέτρα (-100,0 εκατ. EUR),

- προς τα κεφάλαια B01-10 Αροτραίες καλλιέργειες (+ 700,0 εκατ. EUR), B01-13 Ξηρές χορτονομές και ψυχανθή (+ 7,0 εκατ. EUR), B01-18 Άλλοι τομείς ή φυτικά προϊόντα (+ 5,0 εκατ. EUR), B1-20 Γάλα και γαλακτοκομικά προϊόντα (+ 472,0 εκατ. EUR), B1-37 Εκκαθάριση των προηγουμένων οικονομικών ετών και μειώσεις/αναστολές των προκαταβολών στο πλαίσιο των κεφαλαίων B1-10 ως B1-39 (+ 278,0 εκατ. EUR).

2.6. Μεταφορές από ή προς το νομισματικό αποθεματικό

Η μέση ισοτιμία του δολαρίου που διαπιστώθηκε κατά τη διάρκεια του οικονομικού έτους ήταν κατώτερη της ισοτιμίας που ελήφθη υπόψη στις υποθέσεις για τον προϋπολογισμό του 2002 επιφέροντας συμπληρωματικές δαπάνες στο ΕΓΤΠΕ-τμήμα Εγγυήσεων, οι οποίες εκτιμώνται σε 33 εκατ. EUR για το οικονομικό έτος 2002. Δεδομένου ότι οι συμπληρωματικές δαπάνες ήταν κατώτερες της ατέλειας των 100 εκατ. EUR η οποία αναφέρεται στο άρθρο 11, παράγραφος 2, του κανονισμού (ΕΚ) αριθ. 2040/2000, δεν πραγματοποιήθηκε καμία μεταφορά από το νομισματικό αποθεματικό. Ούτως ή άλλως, οι συμπληρωματικές δαπάνες χρηματοδοτήθηκαν από δημοσιονομικές πιστώσεις εγγεγραμμένες στους τίτλους 1 έως 3 του ΕΓΤΠΕ-τμήμα Εγγυήσεων για το 2002.

B. ΚΑΘΕΣΤΩΣ ΤΩΝ ΠΡΟΚΑΤΑΒΟΛΩΝ ΚΑΙ ΑΜΕΣΕΣ ΠΛΗΡΩΜΕΣ

2.7. Προκαταβολές στα κράτη μέλη

2.7.1 Σύστημα των μηνιαίων προκαταβολών έναντι του καταλογισμού των δαπανών

Ο κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής [1] προβλέπει στο άρθρο 7 ότι η Επιτροπή αποφασίζει «μηνιαίες προκαταβολές έναντι του καταλογισμού των δαπανών που πραγματοποιήθηκαν από τους εγκεκριμένους οργανισμούς πληρωμής». Οι προκαταβολές καταβάλλονται στα κράτη μέλη στην αρχή του δεύτερου μήνα που έπεται εκείνου κατά τον οποίο πραγματοποιήθηκαν οι δαπάνες από τους οργανισμούς πληρωμής.

[1] ΕΕ L160 της 26.6.1999, σ. 103.

Δεν πρόκειται για προκαταβολές με την αυστηρή έννοια του όρου, αλλά μάλλον για επιστροφή δαπανών που έχουν ήδη πραγματοποιήσει τα κράτη μέλη. Η έκφραση «προκαταβολή» υπογραμμίζει τον προσωρινό χαρακτήρα αυτών των καταβολών: οι προκαταβολές εγκρίνονται βάσει μηνιαίων δηλώσεων δαπανών που διαβιβάζουν τα κράτη μέλη. οι δαπάνες αυτές λαμβάνονται οριστικά υπόψη μετά τη διενέργεια επιτόπιων ελέγχων κατά τη διάρκεια των επόμενων οικονομικών ετών (πρβλ. Τίτλος 4 : Εκκαθάριση των λογαριασμών).

Οι πληρωμές που πραγματοποίησαν τα κράτη μέλη την περίοδο από 16.10.2001 έως 15.10.2002 υπόκεινται στο καθεστώς των προκαταβολών. Πρόκειται για το 99% των δαπανών που ανέλαβε το ΕΓΤΠΕ-τμήμα Εγγυήσεων. Όσον αφορά τις υπόλοιπες, η Επιτροπή ελέγχει, για περιορισμένο αριθμό μέτρων, τις πληρωμές που πραγματοποίησε απευθείας η ίδια.

2.7.2 Αποφάσεις προκαταβολών που ελήφθησαν για το οικονομικό έτος 2002

Για το οικονομικό έτος 2002, η Επιτροπή ενέκρινε δώδεκα αποφάσεις μηνιαίων προκαταβολών (παράρτημα 4 των παραρτημάτων του δημοσιονομικού κανονισμού).

Το Δεκέμβριο του 2002, εγκρίθηκε συμπληρωματική προκαταβολή, με σκοπό την προσαρμογή των προκαταβολών που χορηγήθηκαν για το σύνολο των δαπανών που καταλογίζονται στο οικείο οικονομικό έτος.

2.7.3 Μείωση και αναστολή των προκαταβολών

Κατά το 2002, το ποσό των διορθώσεων στο πλαίσιο των προκαταβολών που χορηγούνται στα κράτη μέλη ανήλθε σε -53,1 εκατ. EUR. Οι διάφορες κατηγορίες διορθώσεων εκτίθενται στις παραγράφους που ακολουθούν.

a) Μείωση των προκαταβολών λόγω μη τήρησης των προθεσμιών πληρωμής

Κατ´ εφαρμογή του άρθρου 4 του κανονισμού (ΕΚ) αριθ. 2040/2000 του Συμβουλίου σχετικά με τη δημοσιονομική πειθαρχία [2], οι υπηρεσίες του ΕΓΤΠΕ διαπίστωσαν ότι ορισμένα κράτη μέλη δεν τηρούν πάντα τις προθεσμίες πληρωμής που προβλέπει η κοινοτική νομοθεσία για την καταβολή των ενισχύσεων στους δικαιούχους.

[2] ΕΕ L 244 της 26.9.2000, σ. 27.

Οι προθεσμίες πληρωμής καθορίζονται, αφενός, για να εξασφαλίζεται η ίση μεταχείριση μεταξύ των δικαιούχων σε όλα τα κράτη μέλη και, αφετέρου, να αποφεύγεται η αναστροφή, λόγω καθυστερημένης πληρωμής, της αναμενόμενης οικονομικής επίπτωσης των ενισχύσεων. Επιπλέον, η ελευθερία πληρωμής ανάλογα με τους διοικητικούς μηχανισμούς των οργανισμών πληρωμής δεν επιτρέπει την ορθή εφαρμογή της δημοσιονομικής πειθαρχίας.

Λόγω υπερβάσεων των προθεσμιών, η Επιτροπή αποφάσισε τρεις φορές, να μειώσει τις μηνιαίες προκαταβολές κατά συνολικό ποσό -52,34 εκατ. EUR.

β) Μείωση των προκαταβολών λόγω μη είσπραξης της συμπληρωματικής εισφοράς γάλακτος για την περίοδο εμπορίας 2001/02

Κατά την εξέταση των δαπανών που δηλώθηκαν για το οικονομικό έτος 2002, διαπιστώθηκε ότι δύο κράτη μέλη δεν εισέπραξαν το συνολικό ποσό της συμπληρωματικής εισφοράς για την περίοδο εμπορίας 2001/02 σύμφωνα με το άρθρο 5, παράγραφος 2, του κανονισμού (ΕΚ) αριθ. 536/93.

Η Επιτροπή αποφάσισε, κατ´ εφαρμογή του άρθρου 14 του κανονισμού (ΕΚ) αριθ. 2040/2000 του Συμβουλίου, να μειώσει τις προκαταβολές των εν λόγω κρατών μελών κατά -0,733 εκατ. EUR.

γ) Διορθώσεις όσον αφορά τη δημόσια αποθεματοποίηση

Η εισαγωγή, το 2002, του νέου συστήματος e-FAUDIT βελτίωσε σε μεγάλο βαθμό τον υπολογισμό, τη δήλωση και την επαλήθευση των δαπανών για την δημόσια αποθεματοποίηση εκ μέρους των κρατών μελών. Κατά συνέπεια, δεν χρειάστηκε να γίνει καμία διόρθωση το 2002 στο πλαίσιο του καθεστώτος αυτού.

2.8. Άμεσες πληρωμές

Σε ορισμένες περιπτώσεις, η Επιτροπή πραγματοποιεί άμεσες πληρωμές στους οικονομικούς παράγοντες. Πρόκειται για πληρωμές για τα κτηνιατρικά και φυτοϋγειονομικά μέτρα (κεφάλαιο 33) καθώς και για ορισμένα μέτρα που δεν έχουν το χαρακτήρα παραδοσιακών μέτρων της αγοράς, αλλά που αποσκοπούν στη διεύρυνση των δυνατοτήτων διάθεσης των προϊόντων, ιδίως στον τομέα του ελαιολάδου και του κλωστικού λίνου, στη χρηματοδότηση ενεργειών για την καταπολέμηση της απάτης, μέτρων για την προώθηση της ποιότητας και μέτρων έρευνας για τον καπνό.

Στο παράρτημα 5 περιλαμβάνονται λεπτομερή στοιχεία σχετικά με τις άμεσες πληρωμές.

3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

A. Εισαγωγη

3.1. Εκτέλεση του προϋπολογισμού

Η εκτέλεση των πιστώσεων του ΕΓΤΠΕ-τμήμα Εγγυήσεων για το οικονομικό έτος 2002 ανήλθε σε 43 216,8 εκατ. EUR, ήτοι στο 97,4 % των εγγεγραμμένων πιστώσεων στον τίτλο B1 του προϋπολογισμού. Οι δαπάνες ήταν κατά περίπου 1 137,3 εκατ. EUR κατώτερες από τις πιστώσεις του προϋπολογισμού. Ο συνημμένος πίνακας 6 αναφέρει την χρησιμοποίηση των πιστώσεων του προϋπολογισμού 2002 ανά κεφάλαιο.

Όσον αφορά τον υποτομέα 1α, οι πιστώσεις του προϋπολογισμού ανήλθαν σε 39 660,1 εκατ. EUR εκ των οποίων εκτελέσθηκαν 38 867,4 εκατ. EUR, ήτοι το 98,0% των εγγεγραμμένων στον υποτομέα αυτόν πιστώσεων του προϋπολογισμού. Αν εξαιρεθεί ο τομέας του προϋπολογισμού που αφορά τα φυτικά προϊόντα στον οποίο οι δαπάνες υπερέβησαν τις πιστώσεις, η εκτέλεση των πιστώσεων στους τομείς των ζωικών προϊόντων και οι συμπληρωματικές δαπάνες ήταν κατώτερες του προβλεπόμενου επιπέδου. Όσον αφορά τον υποτομέα 1β, οι πιστώσεις του προϋπολογισμού ανήλθαν σε 4 694,0 εκατ. EUR εκ των οποίων εκτελέσθηκαν 4 349,4 εκατ. EUR, ήτοι το 92,70% των εγγεγραμμένων στον υποτομέα αυτό πιστώσεων.

3.2. Αντίκτυπος της εξέλιξης της ισοτιμίας ευρώ/δολαρίου

Οι πιστώσεις του προϋπολογισμού που προορίζονται για επιστροφές κατά την εξαγωγή γεωργικών προϊόντων, και ιδίως για τα σιτηρά, το ρύζι και τη ζάχαρη, καθώς και ορισμένες εσωτερικές ενισχύσεις, όπως η ενίσχυση στην παραγωγή αμύλου, η ενίσχυση για την χρησιμοποίηση της ζάχαρης από τη χημική βιομηχανία και η ενίσχυση για τον βάμβακα, καθορίζονται σε μεγάλο βαθμό με βάση την απόκλιση μεταξύ των κοινοτικών τιμών, εκφρασμένων σε ευρώ, και των προβλεπόμενων παγκοσμίων τιμών, εκφρασμένων σε δολάρια.

Κατά την κατάρτιση του προσχεδίου προϋπολογισμού τον Απρίλιο 2001, η ισοτιμία που χρησιμοποιήθηκε αρχικά για τις δημοσιονομικές εκτιμήσεις 2002 ήταν 1 EUR = 0,92 $ (μέση ισοτιμία για τον Ιανουάριο, Φεβρουάριο και Μάρτιο 2001), σύμφωνα με το άρθρο 8, παράγραφος 1, του κανονισμού (ΕΚ) αριθ. 2040/2000. Στη συνέχεια, όταν η Επιτροπή ενέκρινε, στα τέλη Οκτωβρίου 2001, διορθωτική επιστολή στο προσχέδιο προϋπολογισμού που αφορούσε τις γεωργικές δαπάνες, η ισοτιμία εκτιμήθηκε σε 1 EUR = 0,89 $ (μέσος όρος Ιουλίου, Αυγούστου και Σεπτεμβρίου 2001). Η ισοτιμία 1 EUR = 0,89 $ θεωρήθηκε η οριστική δημοσιονομική ισοτιμία και χρησιμοποιήθηκε για τις δημοσιονομικές προβλέψεις για το 2002.

Κατά τους πρώτους εννέα μήνες της περιόδου αναφοράς για τον προσδιορισμό του αντίκτυπου του δολαρίου (από τον Αύγουστο 2001 ως τον Απρίλιο 2002), οι μέσες μηνιαίες ισοτιμίες δεν παρουσίασαν διακυμάνσεις μεγαλύτερες του 2,5% σε σχέση με την οριστική δημοσιονομική ισοτιμία που χρησιμοποιήθηκε για τις δημοσιονομικές προβλέψεις για το 2002. Ωστόσο, μετά τον Απρίλιο, το δολάριο υποτμήθηκε αισθητά με αποτέλεσμα η μέση ισοτιμία τον Ιούλιο 2002 να είναι 1 EUR = 0,99 $, υπερβαίνοντας κατά 11 % την δημοσιονομική ισοτιμία.

Κατά συνέπεια, οι εκτιμώμενες συμπληρωματικές δαπάνες του ΕΓΤΠΕ-τμήμα Εγγυήσεων για το οικονομικό έτος 2002 σαν αποτέλεσμα της πτώσης του δολαρίου σε σχέση με τη δημοσιονομική ισοτιμία ανήλθαν σε 33 εκατ. Δεδομένου ότι οι συμπληρωματικές δαπάνες κατά το 2002 παρέμειναν χαμηλότερες από την ατέλεια των 100 εκατ. EUR που προβλέπεται στο άρθρο 11, παράγραφος 2 του κανονισμού (ΕΚ) αριθ. 2040/2000, δεν μπόρεσε να πραγματοποιηθεί καμία μεταφορά από το νομισματικό αποθεματικό. Εντούτοις, οι συμπληρωματικές δαπάνες μπορούν να χρηματοδοτηθούν από τις δημοσιονομικές πιστώσεις που είναι εγγεγραμμένες στους τίτλους 1 έως 3 του ΕΓΤΠΕ-τμήμα Εγγυήσεων για το 2002.

3.3. Διπλές τιμές

Οι διπλές τιμές είχαν σαν συνέπεια σαφώς μικρότερες δαπάνες σε σύγκριση με τα προηγούμενα έτη. Η κατάργηση των πράσινων τιμών οδήγησε στην εξάλειψη της επίπτωσης της διπλής τιμής στις χώρες που συμμετέχουν στο ευρώ. Ο αντίκτυπος της διπλής τιμής στις χώρες που δεν συμμετέχουν στο ευρώ υπολογίζεται ότι οδήγησε σε οικονομίες της τάξεως των 30 εκατ. EUR για το οικονομικό έτος 2002.

3.4. Γεωργονομισματικές αποφάσεις

Δεδομένου ότι ο κανονισμός (ΕΚ) αριθ. 2799/98 του Συμβουλίου προβλέπει αντισταθμίσεις μόνον για τις ανατιμήσεις των νομισμάτων που δεν συμμετέχουν στο ευρώ, οι οποίες πραγματοποιήθηκαν πριν από την 1η Ιανουαρίου 2002, δεν εγκρίθηκε καμία νέα γεωργονομισματική ενίσχυση κατά το 2002. Το γεωργονομισματικό καθεστώς έφθασε στο τέλος του.

Οι πληρωμές που πραγματοποιήθηκαν στο πλαίσιο του γεωργονομισματικού καθεστώτος (κεφάλαιο 39) αφορούν ενισχύσεις οι οποίες είχαν αποφασισθεί παλαιότερα.

B. Αναλυση της εκτελεσησ του προϋπολογισμου ανα κεφαλαιο

3.5. Εισαγωγή

Κατά το οικονομικό έτος 2002, τέθηκαν σε εφαρμογή τα μέτρα γεωργικής μεταρρύθμισης στο πλαίσιο του Προγράμματος Δράσης 2000 για τα διάφορα προϊόντα που υπάγονται στην ΚΓΠ.

Οι δαπάνες σχετικά με τις μεγάλες καλλιέργειες καλύπτουν σημαντικό μερίδιο των συνολικών δαπανών του ΕΓΤΠΕ-τμήμα Εγγυήσεων. Μετά τη μεταρρύθμιση του 1992, οι άμεσες ενισχύσεις στους παραγωγούς κυριάρχησαν στις δαπάνες του τομέα. Διαπιστώνεται ότι μετά από μία αρχική περίοδο όπου οι δαπάνες του προϋπολογισμού αυξήθηκαν μετά το 1994 με την προοδευτική εισαγωγή της μεταρρύθμισης, επιτεύχθηκε μία κατάσταση σχετικής σταθερότητας την περίοδο 1997-1999.

Έκτοτε, οι αροτραίες καλλιέργειες αποτέλεσαν αντικείμενο ενός νέου σταδίου της διαδικασίας μεταρρύθμισης με την έγκριση του γεωργικού σκέλους του Προγράμματος Δράσης 2000. Με τις αποφάσεις που ελήφθησαν στο πλαίσιο του Προγράμματος Δράσης 2000, η τιμή παρέμβασης των σιτηρών μειώθηκε σημαντικά προκειμένου να προσεγγίσει τις παγκόσμιες τιμές. Η επακόλουθη απώλεια εσόδων για τους παραγωγούς αντισταθμίζεται με τη χορήγηση ενίσχυσης ανά εκτάριο. Οι ελαιούχοι σπόροι, οι πρωτεϊνούχες καλλιέργειες και οι σπόροι μη κλωστικού λίνου και, από το 2001, ο κλωστικός λίνος και η κάνναβη αποτελούν επίσης μέρος του εν λόγω συστήματος άμεσων ενισχύσεων με διαφοροποιημένο, κατά τη διάρκεια μιας μεταβατικής περιόδου, συντελεστή ενίσχυσης ανάλογα με τον τύπο του προϊόντος.

Η ενίσχυση λαμβάνει τέσσερις μορφές :

- ενίσχυση στους μικρούς παραγωγούς, που καταβάλλεται χωρίς υποχρέωση παύσης καλλιέργειας των γαιών,

- ενίσχυση στους επαγγελματίες παραγωγούς, που υπόκεινται στην υποχρέωση παύσης καλλιέργειας των γαιών,

- συμπληρωματική ενίσχυση στους παραγωγούς σκληρού σίτου,

- αγρανάπαυση (υποχρεωτική ή εθελοντική παύση καλλιέργειας των γαιών).

Κατά την περίοδο εμπορίας 2001/02, η μεταρρύθμιση του Προγράμματος Δράσης 2000 για τον τομέα των μεγάλων καλλιεργειών χαρακτηρίζεται, συνοπτικά, από τα ακόλουθα στοιχεία:

- για τα σιτηρά, η τιμή παρέμβασης μειώθηκε προοδευτικά (101,31 EUR/τόνο για την περίοδο εμπορίας 2001/02), παράλληλα με την προοδευτική αύξηση των άμεσων ενισχύσεων ανά εκτάριο.

- για τους ελαιούχους σπόρους, το βασικό ποσό για την καταβολή της άμεσης ενίσχυσης ανά εκτάριο επανήλθε προοδευτικά στο επίπεδο του αντίστοιχου για τα σιτηρά και την παύση καλλιέργειας γαιών.

- για το σκληρό σίτο, η κατ´αποκοπή πρόσθετη ενίσχυση ανά εκτάριο θα παρέμεινε αμετάβλητη.

- για τις πρωτεϊνούχες καλλιέργειες, μειώθηκε η πληρωμή ανά τόνο απόδοσης.

- στις περιοχές όπου δεν καλλιεργείται αραβόσιτος, οι εκτάσεις για χόρτο ενσίρωσης επωφελήθηκαν επίσης από την ενίσχυση ανά εκτάριο.

- για το άμυλο των γεωμήλων, μειώθηκε η ελάχιστη τιμή του τόνου.

- για τη Φινλανδία και ορισμένες ζώνες της Σουηδίας, καταβλήθηκε συμπληρωματική κατ´αποκοπή πριμοδότηση για τους ελαιούχους σπόρους και τα σιτηρά.

- οι πληρωμές με βάση την έκταση για την καλλιέργεια λίνου και κάνναβης ευθυγραμμίστηκαν με τις αντίστοιχες για τον ελαιούχο λίνο.

- το ποσοστό της υποχρεωτικής παύσης καλλιέργειας γαιών ορίσθηκε σε 10 % και οδήγησε σε εσοδεία σιτηρών περίπου 198 εκατ. τόνων.

Ο τομέας του γάλακτος και των γαλακτοκομικών προϊόντων είναι ο τρίτος σημαντικότερος από την άποψη των δαπανών του ΕΓΤΠΕ-τμήμα Εγγυήσεων. Ο τομέας του γάλακτος και των γαλακτοκομικών προϊόντων είναι ένας από τους τομείς για τους οποίους το Συμβούλιο του Βερολίνου (Μάρτιος 1999) αποφάσισε κάποια μεταρρύθμιση. Πρόκειται κυρίως για μείωση των τιμών παρέμβασης κατά 15% σε τρεις περιόδους εμπορίας που αρχίζουν το 2005/06, η οποία θα συνοδεύεται από εξισωτική ενίσχυση που θα καταβάλλεται άμεσα στους παραγωγούς από το ημερολογιακό έτος 2005. Η μεταρρύθμιση αυτή δεν είχε επίπτωση στον προϋπολογισμό κατά το οικονομικό έτος 2002.

Το 2002, οι δαπάνες για τον τομέα του βοείου κρέατος αντιπροσώπευαν το 16,4 % των δαπανών του ΕΓΤΠΕ-τμήμα Εγγυήσεων, δεδομένου ότι ο τομέας του βοείου κρέατος είναι ο δεύτερος σε σημασία από την άποψη του προϋπολογισμού. Η μεταρρύθμιση του Προγράμματος Δράσης 2000 καθιέρωσε και αύξησε ορισμένες άμεσες ενισχύσεις στον εν λόγω τομέα, προκειμένου να αντισταθμιστεί η μείωση των θεσμικών τιμών.

Τα κεφάλαια που ακολουθούν περιλαμβάνουν ανάλυση των δαπανών του ΕΓΤΠΕ-τμήμα Εγγυήσεων σε σύγκριση με τις πιστώσεις του προϋπολογισμού για το οικονομικό έτος 2002.

3.6. ΤΙΤΛΟΣ B1-1 - Φυτικά προϊόντα

Εισαγωγή

Οι πιστώσεις για τον εν λόγω τίτλο του προϋπολογισμού ανήλθαν σε 27 349,0 εκατ. EUR, ενώ οι πληρωμές ανήλθαν σε περίπου 27 686,3 εκατ. EUR, με αποτέλεσμα το ποσοστό εκτέλεσης των πιστώσεων του προϋπολογισμού να είναι 101,2%. Η υπέρβαση αυτή οφείλεται κυρίως στις δαπάνες για τις αροτραίες καλλιέργειες (κεφάλαιο B1-10 του προϋπολογισμού) ενώ παρατηρήθηκε υστέρηση της εκτέλεσης όσον αφορά τα άλλα κεφάλαια (για λεπτομέρειες, βλέπε παράρτημα 6).

ΚΕΦΑΛΑΙΟ B1-10 - ΑΡΟΤΡΑΙΕΣ ΚΑΛΛΙΕΡΓΕΙΕΣ

εκατ. EUR

>ΘΕΣΗ ΠIΝΑΚΑ>

Ισοζύγιο του τομέα

Η συνολική παραγωγή σιτηρών κατά την περίοδο εμπορίας 2001/02 ανήλθε σε περίπου 198 εκατ. τόνους έναντι 213 εκατ. τόνων κατά την προηγούμενη περίοδο. Κατά το οικονομικό έτος 2002, η εγχώρια κατανάλωση σιτηρών εκτιμήθηκε σε περίπου 189 εκατ. τόνους, ήτοι παρουσίασε αύξηση κατά 3 εκατ. τόνους σε σύγκριση με το επίπεδο του προηγούμενου έτους. Ωστόσο, κατά τη διάρκεια του έτους, οι εξαγωγές μειώθηκαν σε περίπου 17,5 εκατ. τόνους έναντι 28,6 εκατ. τόνων το προηγούμενο έτος ενώ τα δημόσια αποθέματα ήταν υψηλότερα κατά περίπου 7,9 εκατ. τόνους.

Παρέμβαση

Κατά τη διάρκεια του οικονομικού έτους 2002, τα αποθέματα παρέμβασης αυξήθηκαν συνολικά από περίπου 6,7 εκατ. τόνους στην αρχή του έτους σε 7,9 εκατ. τόνους στο τέλος του έτους. Το γεγονός αυτό, όμως, έκρυβε μεγάλες διακυμάνσεις στα επίπεδα των αποθεμάτων των μεμονωμένων σιτηρών. Τα αποθέματα σιτηρών μειώθηκαν περαιτέρω στο τέλος του έτους κατά 0,43 εκατ. τόνους από 0,66 εκατ. τόνους στην αρχή του έτους ενώ, κατά την ίδια περίοδο, τα αποθέματα κριθής αυξήθηκαν από 2,2 σε 2,4 εκατ. τόνους και τα αποθέματα σίκαλης συνέχισαν να αυξάνονται όπως και κατά το προηγούμενο έτος και ανήλθαν από 3,8 σε 5,0 εκατ. τόνους. Οι αποθεματοποιημένες ποσότητες αραβόσιτου και σόργου ήταν αμελητέες.

Οι αγορές στην παρέμβαση ανήλθαν σε περίπου 4,4 εκατ. τόνους ενώ οι πωλήσεις ανήλθαν σε 2,7 εκατ. τόνους το 2002 σε σχέση με τις αρχικά προβλεπόμενες στον προϋπολογισμό ποσότητες ύψους 8,0 εκατ. τόνων και 6,4 εκατ. τόνων αντιστοίχως.

Κατά συνέπεια, οι χαμηλότερες δαπάνες για τεχνικά έξοδα συνδεδεμένα με την δημόσια αποθεματοποίηση σιτηρών είχαν σαν αποτέλεσμα υστέρηση της εκτέλεσης των πιστώσεων του προϋπολογισμού 2002 κατά -64,0 εκατ. EUR.

Διεθνείς αγορές

Οι εξελίξεις στις διεθνείς γεωργικές αγορές ήταν μάλλον ανάμεικτες το 2002. Οι διεθνείς τιμές των περισσοτέρων σιτηρών αυξήθηκαν αισθητά κατά τους πρώτους μήνες του έτους αλλά μειώθηκαν προς το τέλος επειδή ορισμένα κράτη τα οποία κατά παράδοση δεν εξάγουν σιτηρά, εκμεταλλευόμενα τις πρόσφατες καλές εσοδείες τους και την μείωση των εξαγώγιμων ποσοτήτων των παραδοσιακών εξαγωγέων, προέβησαν στην εξαγωγή της πλεονάζουσας παραγωγής τους.

Οι κοινοτικές εξαγωγές σιτηρών μειώθηκαν δραστικά το 2002. Οι εξαγωγές μαλακού σίτου εκτιμήθηκαν σε περίπου 8,0 εκατ. τόνους έναντι των 15,0 εκατ. τόνων που είχαν προβλεφθεί στον προϋπολογισμό 2002, οι εξαγωγές κριθής ανήλθαν σε 6,0 εκατ. τόνους αντί των 8,5 εκατ. τόνων που είχαν προβλεφθεί στον προϋπολογισμό 2002 και, τέλος, οι εξαγωγές άλλων σιτηρών ανήλθαν σε 2,5 εκατ. τόνους έναντι των 2,6 εκατ. τόνων που είχαν προβλεφθεί στον προϋπολογισμό. Οι μειώσεις αυτές οφείλονται στον αυξημένο ανταγωνισμό από εξαγωγές τρίτων χωρών και ιδίως από τις Δημοκρατίες της πρώην Σοβιετικής Ένωσης που είχαν συνολικά σαν αποτέλεσμα όχι μόνον την μείωση των κοινοτικών εξαγωγών σιτηρών αλλά και τον διπλασιασμό σχεδόν των εισαγωγών σιτηρών στην ΕΕ σε σύγκριση με την ίδια περίοδο το 2001.

Ο περιορισμός των εξαγωγών της ΕΕ επιδεινώθηκε περαιτέρω από την άνοδο του ευρώ έναντι του δολαρίου. Μετά από τα χαμηλότατα επίπεδα που έφθασε σε σχέση με το δολάριο το 2001, το ευρώ ενισχύθηκε σχετικά κατά τη διάρκεια του έτους και η ετήσια μέση ισοτιμία του ήταν 1 EUR = 0,91 $ σε σύγκριση με το επίπεδο 1 EUR = 0,89 $ που είχε ληφθεί υπόψη κατά την κατάρτιση του προϋπολογισμού 2002. Αν και ο προϋπολογισμός 2002 δεν προέβλεπε επιστροφές κατά την εξαγωγή για τον μαλακό σίτο, κατά το τέλος του έτους χορηγήθηκαν τέτοιες επιστροφές αλλά χαμηλού επιπέδου. Συγχρόνως, οι επιστροφές που είχαν προβλεφθεί στον προϋπολογισμό 2002 για τη σίκαλη αυξήθηκαν από 19,3 EUR ανά τόνο σε 26, 7 EUR ανά τόνο, ενώ οι επιστροφές για τη βρώμη αυξήθηκαν από 26,0 EUR ανά τόνο σε 34,7 EUR ανά τόνο.

Κατά συνέπεια, οι δαπάνες για επιστροφές κατά την εξαγωγή υπερέβησαν τις πιστώσεις του προϋπολογισμού 2002 κατά 19,0 εκατ. EUR.

Αροτραίες καλλιέργειες και κλιματικές συνθήκες

Από κλιματική άποψη, το γεωργικό έτος 2002 άρχισε καλά καθότι οι συνθήκες υπό τις οποίες έγινε η προετοιμασία του εδάφους και η σπορά των χειμερινών σιτηρών το φθινόπωρο 2001 ήταν σχεδόν άριστες και γενικά πολύ καλύτερες από ό,τι το προηγούμενο έτος. Αν και στο τέλος του φθινοπώρου σημειώθηκαν χαμηλότερες του κανονικού θερμοκρασίες στην Ευρώπη για μερικές εβδομάδες τον Δεκέμβριο 2001 και τον Ιανουάριο 2002, δημιουργώντας ανησυχία για ζημίες από παγετό, οι συνθήκες κατά τη χειμερινή περίοδο ήταν γενικά ευνοϊκές, με υψηλότερες του μέσου όρου θερμοκρασίες και με ευνοϊκές συνθήκες για την προετοιμασία του εδάφους για σπορά την άνοιξη.

Την άνοιξη του 2002 οι κλιματικές συνθήκες ήταν γενικά ευνοϊκές για τις καλλιέργειες και τις γεωργικές εργασίες. Στην Ιβηρική Χερσόνησο, τη Νότια Ιταλία (εξαιρουμένου του Mezzogiorno, της Σικελίας και της Σαρδηνίας) και την Ελλάδα σημειώθηκαν αρκετές βροχοπτώσεις, με αποτέλεσμα τον μερικό ανεφοδιασμό των αποθεμάτων ύδατος και θετικές συνέπειες για την παραγωγή σκληρού σίτου. Οι υψηλότερες του συνήθους θερμοκρασίες στα τέλη Απριλίου και τον Μάιο ευνόησαν την ανάπτυξη των καλλιεργειών ιδίως στις κεντρικές και βόρειες χώρες.

Ωστόσο, στις μεσογειακές περιοχές, ένα κύμα υψηλών θερμοκρασιών τον Ιούνιο ενίσχυσε τις θερινές καλλιέργειες αλλά οδήγησε σε σοβαρή ξηρασία στη Νότιο Ιταλία. Επιπλέον, η κατάσταση χειροτέρεψε γενικά τον Ιούλιο και τον Αύγουστο με υπερβολικές βροχοπτώσεις σε πολλά κράτη μέλη της κεντρικής Ευρώπης, ιδίως στη Γερμανία και την Αυστρία. Τούτο οδήγησε σε κορεσμένα εδάφη και πλημμύρες που εμπόδισαν τις εργασίες συγκομιδής των σιτηρών ή προκάλεσαν ζημιές σε πολλές περιοχές και οδήγησαν στην απώλεια συγκομιδής και βοσκοτόπων.

Προκειμένου να ανακουφίσει τους γεωργούς στις περιοχές αυτές, η Επιτροπή αποφάσισε στα τέλη Αυγούστου, μέσω των κανονισμών αριθ. (ΕΚ) 1519/2002 και 1535/2002 της Επιτροπής, να προκαταβάλει το 50% των πληρωμών βάσει της έκτασης για ορισμένες αροτραίες καλλιέργειες και των πληρωμών βάσει προσωρινής παύσης της καλλιέργειας (για την περίοδο εμπορίας 2002/03), σε ορισμένες περιοχές της Γερμανίας και της Ιταλίας, κατά τη διάρκεια του οικονομικού έτους 2002 αντί του οικονομικού έτους 2003. Οι δαπάνες αυτές, οι οποίες δεν προβλέπονταν στον προϋπολογισμό 2002, ανήλθαν περίπου σε 847,0 εκατ. EUR.

Κατά συνέπεια, οι πληρωμές βάσει της έκτασης και βάσει της προσωρινής παύσης καλλιέργειας ανήλθαν σε 18 040 εκατ. EUR, υπερβαίνοντας κατ' αυτόν τον τρόπο τις πιστώσεις του προϋπολογισμού κατά 769 εκατ. EUR.

Παρέμβαση, εξαιρουμένης της αποθεματοποίησης, στον τομέα των σιτηρών

Οι ποσότητες αμύλου γεωμήλων σχετικά με τις οποίες καταβλήθηκαν εξισωτικές αποζημιώσεις και πριμοδοτήσεις, οι επιστροφές για την παραγωγή αμύλου καθώς και η ενίσχυση στους Πορτογάλους παραγωγούς σιτηρών ήταν χαμηλότερες σε σχέση με αυτές που προβλέπονταν στον προϋπολογισμό 2002.

Κατά συνέπεια, οι πιστώσεις που ήταν διαθέσιμες για τις εν λόγω παρεμβάσεις υποχρησιμοποιήθηκαν κατά -51 εκατ. EUR.

Οι δαπάνες υπερέβησαν το σύνολο των πιστώσεων του κεφαλαίου αυτού κατά περίπου 674,0 εκατ. EUR.

ΚΕΦΑΛΑΙΟ B1-11 - ΖΑΧΑΡΗ

εκατ. EUR

>ΘΕΣΗ ΠIΝΑΚΑ>

Οι ποσότητες ζάχαρης που εξήχθησαν με χορήγηση επιστροφών, ύψους περίπου 2,5 εκατ. τόνων, ήταν ελαφρά χαμηλότερες σε σχέση με τους 2,7 εκατ. τόνους που προβλέπονταν στον προϋπολογισμό 2002 για την περίοδο εμπορίας 2001/02.

Κατά συνέπεια, οι πιστώσεις που χρησιμοποιήθηκαν για την καταβολή επιστροφών κατά την εξαγωγή ήταν κατώτερες από αυτές που προέβλεπε ο προϋπολογισμός 2002 κατά 22,0 εκατ. EUR.

Ωστόσο, οι ποσότητες ζάχαρης που χρησιμοποιείται από τη χημική βιομηχανία, ύψους περίπου 0,36 εκατ. τόνων, για τις οποίες χορηγήθηκαν επιστροφές κατά την περίοδο εμπορίας 2001/02 ήταν ανώτερες από τους 0,33 εκατ. τόνους που είχαν προβλεφθεί κατά την κατάρτιση του προϋπολογισμού 2002.

Κατά συνέπεια, οι πιστώσεις που χρησιμοποιήθηκαν για επιστροφές για τη ζάχαρη που χρησιμοποιείται στη χημική βιομηχανία υπερέβησαν τις προβλεπόμενες στον προϋπολογισμό 2002 πιστώσεις κατά 18, 0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 5,0 εκατ. EUR.

ΚΕΦΑΛΑΙΟ B1-12 - ΕΛΑΙΟΛΑΔΟ

(εκατ. EUR)

>ΘΕΣΗ ΠIΝΑΚΑ>

Όσον αφορά την ενίσχυση στην παραγωγή ελαιολάδου, τα κράτη μέλη κατέβαλαν περίπου 56,0 εκατ. EUR για πληρωμές που εκκρεμούσαν από προηγούμενες περιόδους εμπορίας οι οποίες δεν προβλέπονταν στον προϋπολογισμό 2002. Ταυτόχρονα, τα κράτη μέλη δεν κατέβαλαν το σύνολο των οφειλόμενων ενισχύσεων για την περίοδο εμπορίας 2000/01 που ανέρχονταν σε περίπου 89,0 εκατ. EUR.

Κατά συνέπεια, οι πιστώσεις που χρησιμοποιήθηκαν για τη χορήγηση ενισχύσεων στην παραγωγή ελαιόλαδου ήταν κατώτερες από αυτές που προέβλεπε ο προϋπολογισμός 2002 κατά 34,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 37,0 εκατ. EUR.

ΚΕΦΑΛΑΙΟ B1-13 - ΑΠΟΞΗΡΑΜΕΝΕΣ ΖΩΟΤΡΟΦΕΣ ΚΑΙ ΨΥΧΑΝΘΗ

εκατ. EUR

>ΘΕΣΗ ΠIΝΑΚΑ>

Προκειμένου να μειωθούν οι δημοσιονομικές δαπάνες, η ενίσχυση στην παραγωγή αποξηραμένων ζωοτροφών υπάγεται σε σύστημα σταθεροποιητών. Οι επιλέξιμες ποσότητες για την καταβολή της ενίσχυσης μπορούν να φθάνουν μέγιστη εγγυημένη ποσότητα 4,412 εκατ. τόσο για τις αποξηραμένες ζωοτροφές όσο και για τις ξηρανθείσες στον ήλιο ζωοτροφές. Σε περίπτωση υπέρβασης της εν λόγω μέγιστης εγγυημένης ποσότητας η ενίσχυση μειώνεται αντίστοιχα. Ο προϋπολογισμός 2002 καταρτίσθηκε με βάση την υπόθεση ότι οι παραγόμενες ποσότητες κατά την περίοδο εμπορίας 2001/02 θα έφθαναν 4,700 εκατ. τόνους, οδηγώντας σε μείωση του ποσοστού της ενίσχυσης κατά 6,2%. Ωστόσο, οι ποσότητες που παρήχθησαν κατά την συγκεκριμένη περίοδο εμπορίας ήταν χαμηλότερες και έφθασαν περίπου 4,421 εκατ. τόνους με αποτέλεσμα η μείωση να είναι μόνον 0,3% αντί του 6,2% που είχε ληφθεί υπόψη στον προϋπολογισμό 2002.

Κατά συνέπεια, το ποσοστό της ενίσχυσης που καταβλήθηκε για τις ποσότητες που παρήχθησαν κατά την εν λόγω περίοδο εμπορίας ήταν υψηλότερο από εκείνο που προβλεπόταν στον προϋπολογισμό 2002 και, ως εκ τούτου, το σύνολο των δαπανών για το καθεστώς αυτό ήταν υψηλότερο κατά 4,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, οι συνολικές δαπάνες υπερέβησαν τις πιστώσεις κατά περίπου 3,0 εκατ. EUR.

ΚΕΦΑΛΑΙΟ B1-14 - ΚΛΩΣΤΙΚΑ ΦΥΤΑ ΚΑΙ ΜΕΤΑΞΟΣΚΩΛΗΚΕΣ

εκατ. EUR

>ΘΕΣΗ ΠIΝΑΚΑ>

Προκειμένου να περιορισθούν η αύξηση της παραγωγής και οι επακόλουθες δαπάνες, η ενίσχυση για το βαμβάκι υπάγεται σε σύστημα σταθεροποιητών. Σε περίπτωση υπέρβασης της μέγιστης εγγυημένης ποσότητας των 1 031 000 τόνων, που έχει καθορισθεί σε 782 000 τόνους για την Ελλάδα και σε 249 000 τόνους για την Ισπανία, η ενίσχυση μειώνεται στο αντίστοιχο κράτος μέλος.

Η συνολική παραγωγή κατά την περίοδο εμπορίας 2001/02 ύψους περίπου 1,6 εκατ. τόνων ήταν ανώτερη από το επίπεδο που είχε προβλεφθεί κατά την κατάρτιση του προϋπολογισμού 2002 (1,4 εκατ. τόνοι). Στην Ισπανία, η πραγματική παραγωγή ύψους περίπου 0,34 εκατ. τόνων υπερέβη ελαφρά το επίπεδο των 0,31 εκατ. τόνων που προβλεπόταν αρχικά στον προϋπολογισμό 2002. Στην Ελλάδα, η πραγματική παραγωγή ύψους περίπου 1,25 εκατ. τόνων ήταν σαφώς ανώτερη από το επίπεδο των 1,09 εκατ. τόνων που είχε ληφθεί υπόψη κατά την κατάρτιση του προϋπολογισμού 2002. Η αυξημένη παραγωγή οδήγησε σε μεγαλύτερη του κανονικού μείωση του ποσοστού της ενίσχυσης στο πλαίσιο του συστήματος των σταθεροποιητών. Χάρη στο σύστημα αυτό, η υπέρβαση της μέγιστης εγγυημένης ποσότητας δεν οδήγησε σε επιπλέον δαπάνες.

Το επίπεδο της ενίσχυσης για το βαμβάκι προσδιορίζεται επίσης με βάση τη διαφορά ανάμεσα στην ενδεικτική τιμή του βάμβακος (1 063 EUR/τόνο) και την πραγματική τιμή στη διεθνή αγορά (περίπου 185 EUR/τόνο) η οποία απεδείχθη χαμηλότερη από το επίπεδο που είχε ληφθεί υπόψη όταν καταρτίσθηκε ο προϋπολογισμός 2002 (περίπου 204 EUR/τόνο).

Οι παράγοντες αυτοί είχαν σαν αποτέλεσμα να καθορισθεί η ενίσχυση για την Ελλάδα σε επίπεδο χαμηλότερο από αυτό που είχε ληφθεί υπόψη κατά την κατάρτιση του προϋπολογισμού 2002. Κατά συνέπεια, οι δαπάνες στον τομέα του βάμβακος στην Ελλάδα ήταν χαμηλότερες σε σύγκριση με τις προβλεπόμενες στον προϋπολογισμό πιστώσεις.

Ως εκ τούτου, οι πληρωμές όσον αφορά την ενίσχυση για το βαμβάκι ανήλθαν σε 804,0 εκατ. EUR με αποτέλεσμα οι δαπάνες να είναι κατώτερες κατά 130,0 εκατ. EUR από τις διαθέσιμες πιστώσεις.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 140,0 εκατ. EUR.

ΚΕΦΑΛΑΙΟ B1-15 - ΟΠΩΡΟΚΗΠΕΥΤΙΚΑ

εκατ. EUR

>ΘΕΣΗ ΠIΝΑΚΑ>

Οπωροκηπευτικά

Από τις πρώτες εκτιμήσεις προκύπτει μια ελαφρά αύξηση της παραγωγής φρούτων το 2002 (ανώτερη κατά 0,6% σε σχέση με το 2001), ενώ η παραγωγή λαχανικών παρέμεινε στα ίδια σχεδόν επίπεδα με τα προηγούμενα έτη. Όσον αφορά τις τιμές των καλλιεργειών, παρατηρήθηκαν αυξήσεις όσον αφορά τα λαχανικά (άνοδος κατά 8,5%) και τα φρούτα (άνοδος κατά 7,0%).

Λόγω της ευνοϊκής κατάστασης της αγοράς, οι αποσύρσεις οπωροκηπευτικών από την αγορά μειώθηκαν σημαντικά σε σύγκριση με τις ποσότητες που είχαν ληφθεί υπόψη κατά την κατάρτιση του προϋπολογισμού 2002.

Κατά συνέπεια, οι εξισωτικές αντισταθμίσεις που καταβλήθηκαν για την απόσυρση οπωροκηπευτικών από την αγορά ανήλθαν σε 61,0 εκατ. EUR, δηλαδή ήταν κατά 82,0 εκατ. EUR κατώτερες από τις διαθέσιμες πιστώσεις του προϋπολογισμού.

Όσον αφορά τις μπανάνες, οι ποσότητες που παρήχθησαν το 2001 ήταν κατά 5% περίπου κατώτερες από αυτές που είχαν ληφθεί υπόψη κατά την κατάρτιση του προϋπολογισμού 2002. Επίσης, η παραγωγή κατά το 2002 προβλέπεται να είναι κατώτερη κατά περίπου 7% από το επίπεδο που προβλεπόταν στον προϋπολογισμό 2002. Οι επακόλουθες υψηλές τιμές της αγοράς οδήγησαν σε χαμηλότερο ποσοστό ενίσχυσης (-21%) για τις μπανάνες το 2001 σε σύγκριση με το ποσοστό που προβλεπόταν στον προϋπολογισμό 2002.

Κατά συνέπεια, οι πληρωμές για ενίσχυση στις μπανάνες ανήλθαν σε 212,0 εκατ. EUR, δηλαδή ήταν κατά 90,0 εκατ. EUR κατώτερες από τις διαθέσιμες πιστώσεις του προϋπολογισμού.

Όσον αφορά τους καρπούς με κέλυφος, καταβάλλεται ενίσχυση για σχέδια βελτίωσης της ποιότητας. Ενόψει της θέσπισης νέων κανόνων στον τομέα αυτό, το Συμβούλιο αποφάσισε να παρατείνει τα σχέδια που έληγαν κατά ένα έτος.

Κατά συνέπεια, οι δαπάνες για ενίσχυση στους καρπούς με κέλυφος ανήλθαν σε 97,0 εκατ. EUR, δηλαδή υπερέβησαν κατά 52,0 εκατ. EUR τις διαθέσιμες πιστώσεις του προϋπολογισμού.

Μεταποιημένα οπωροκηπευτικά

Όσον αφορά την σταφίδα, η ενίσχυση που καταβλήθηκε ήταν χαμηλότερη από το επίπεδο που είχε προβλεφθεί στον προϋπολογισμό 2002.

Κατά συνέπεια, η ενίσχυση που καταβλήθηκε για τις σταφίδες ανήλθε σε 113,0 εκατ. EUR, δηλαδή ήταν κατά 14,0 εκατ. EUR κατώτερες από τις διαθέσιμες πιστώσεις του προϋπολογισμού.

Όσον αφορά τα μεταποιημένα εσπεριδοειδή, καταβλήθηκε ενίσχυση στην μεταποίηση για μεγαλύτερες ποσότητες πορτοκαλιών και μανταρινιών κατά την περίοδο εμπορίας 2001/02 σε σχέση με τις ποσότητες που είχαν ληφθεί υπόψη στον προϋπολογισμό 2002. Εξάλλου, ο προϋπολογισμός αυτός προέβλεπε την καταβολή 50,0 εκατ. EUR στο πλαίσιο αντισταθμίσεων για ενισχύσεις στην μεταποίηση προηγούμενων περιόδων εμπορίας. Οι δαπάνες αυτές ανήλθαν, τελικά, σε 63,0 εκατ. EUR.

Κατά συνέπεια, οι δαπάνες για ενισχύσεις στη μεταποίηση εσπεριδοειδών ανήλθαν σε 265,0 εκατ. EUR, δηλαδή υπερέβησαν κατά 34,0 εκατ. EUR τις διαθέσιμες πιστώσεις του προϋπολογισμού.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 99,0 εκατ. EUR.

ΚΕΦΑΛΑΙΟ B1-16 - ΠΡΟΪΟΝΤΑ ΤΟΥ ΑΜΠΕΛΟΟΙΝΙΚΟΥ ΤΟΜΕΑ

εκατ. EUR

>ΘΕΣΗ ΠIΝΑΚΑ>

Ισοζύγιο του τομέα

Η συνολική παραγωγή οίνου κατά την περίοδο εμπορίας 2001/02 ανήλθε σε περίπου 158,0 εκατ. εκατόλιτρα σε σχέση με 176,0 εκατ. εκατόλιτρα κατά την προηγούμενη περίοδο. Κατά το οικονομικό έτος 2002, η εγχώρια κατανάλωση οίνου ήταν περίπου 125,0 εκατ. εκατόλιτρα σε σχέση με το επίπεδο των 127,0 εκατ. εκατόλιτρων που είχε ληφθεί υπόψη στον προϋπολογισμό 202. Οι εξαγωγές ανήλθαν σε 11,6 εκατ. εκατόλιτρα, δηλαδή έφθασαν σχεδόν το επίπεδο των 12,0 εκατ. εκατόλιτρων που είχε προβλεφθεί στον προϋπολογισμό 2002. Οι ποσότητες που προορίζονται για βιομηχανική χρήση, απόσταξη ή άλλες χρήσεις ανήλθαν σε 35,0 εκατ. εκατόλιτρα σε σύγκριση με τα 37,7 εκατ. εκατόλιτρα που προβλέπονταν στον προϋπολογισμό 2002. Τα αποθέματα αλκοόλης σε δημόσια αποθεματοποίηση τα οποία ανήλθαν σε 3,6 εκατ. εκατόλιτρα ήταν κατά πολύ μεγαλύτερα από το επίπεδο των 2,2 εκατ. εκατόλιτρων που είχε προβλεφθεί στον προϋπολογισμό 2002.

Αποστάξεις

Η μείωση της παραγωγής οίνου οδήγησε σε μείωση της απόσταξης πόσιμης αλκοόλης σε 12,0 εκατ. εκατόλιτρα αντί των 13,0 εκατ. εκατόλιτρων που είχαν ληφθεί υπόψη στον προϋπολογισμό 2002. Η ποσότητα που υπόκειται σε απόσταξη λόγω κρίσης, η οποία εκτιμήθηκε σε 8,0 εκατ. εκατόλιτρα, αντιστοιχεί στην ποσότητα που προβλέπεται στον προϋπολογισμό 2002. Ωστόσο, οι καθυστερήσεις στην πραγματοποίηση των εν λόγω αποστάξεων, ιδίως στη Γαλλία, οδήγησαν σε υποχρησιμοποίηση των πιστώσεων που προβλέπονταν για το μέτρο κατά 16,0 εκατ. EUR και στην επακόλουθη μεταφορά της δαπάνης από τον προϋπολογισμού 2002 στον προϋπολογισμό 2003. Από την άλλη πλευρά, οι δαπάνες για την υποχρεωτική απόσταξη παραπροϊόντων της οινοποιίας ήταν ελαφρά υψηλότερες λόγω της πληρωμής 7,0 εκατ. EUR κατά την περίοδο εμπορίας 2000/01 που δεν είχαν προβλεφθεί όταν καταρτίσθηκε ο προϋπολογισμός 2002. Τέλος, η ποσότητα (περίπου 15,0 εκατ. εκατόλιτρων) οίνου και μούστου σε δημόσια αποθεματοποίηση ήταν υψηλότερη από αυτή που είχε προβλεφθεί αρχικά στον προϋπολογισμό 2002 (13,5 εκατ. εκατόλιτρα), με αποτέλεσμα οι δαπάνες για την αποθεματοποίηση οίνου και μούστου στην παρέμβαση να είναι ανώτερες κατά 5,5 εκατ. EUR.

Συνολικά, οι δαπάνες για μέτρα παρέμβασης σχετικά με προϊόντα του αμπελοοινικού τομέα ανήλθαν σε 489,0 εκατ. EUR, δηλαδή ήταν κατώτερες από τις διαθέσιμες πιστώσεις του προϋπολογισμού κατά 3,8 εκατ. EUR.

Παρέμβαση

Η μείωση του όγκου των αποστάξεων είχε σαν αποτέλεσμα να τεθούν σε δημόσια αποθεματοποίηση μικρότερες ποσότητες αλκοόλης κατά την τρέχουσα περίοδο εμπορίας. Για το οικονομικό έτος 2002, τα αρχικά αποθέματα αλκοόλης ανέρχονταν σε περίπου 2,2 εκατ. εκατόλιτρα ενώ τα τελικά αποθέματα σε περίπου 3,6 εκατ. εκατόλιτρα. Οι αγορές και οι πωλήσεις κατά τη διάρκεια του έτους ανήλθαν σε 2,1 και 0,4 εκατ. εκατόλιτρα αντιστοίχως και ήταν χαμηλότερες από τις ποσότητες που προβλέπονταν στον προϋπολογισμό 2002. Τέλος, οι ενισχύσεις στην ιδιωτική αποθεματοποίηση ήταν ελαφρά χαμηλότερες κατά 2,7 εκατ. EUR επειδή ήταν χαμηλότερες οι σχετικές ποσότητες αλκοόλης οι οποίες έφθαναν περίπου 0,98 εκατ. εκατόλιτρα αντί των 1,04 εκατ. εκατόλιτρων που είχαν προβλεφθεί στον προϋπολογισμό 2002.

Κατά συνέπεια, οι δαπάνες για την αποθεματοποίηση αλκοόλης ανήλθαν σε 261,0 εκατ. EUR, δηλαδή ήταν κατώτερες από τις διαθέσιμες στον προϋπολογισμό πιστώσεις κατά 23,0 εκατ. EUR.

Χρησιμοποίηση του μούστου

Οι ποσότητες μούστου που χρησιμοποιήθηκαν ήταν κατώτερες από αυτές που προβλέπονταν στον προϋπολογισμό 2002.

Κατά συνέπεια, οι δαπάνες γα τη χρησιμοποίηση μούστου ανήλθαν σε 141,0 εκατ. EUR, δηλαδή ήταν κατώτερες από τις διαθέσιμες στον προϋπολογισμό πιστώσεις κατά 12,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 43,0 εκατ. EUR.

ΚΕΦΑΛΑΙΟ B1-17 - ΚΑΠΝΟΣ

εκατ. EUR

>ΘΕΣΗ ΠIΝΑΚΑ>

Η κοινή οργάνωση αγοράς, προκειμένου να θέσει υπό έλεγχο την παραγωγή, περιορίζει το ποσό της πριμοδότησης μέσω ενός συστήματος ποσοστώσεων που καθορίζονται χωριστά ανά ποικιλία και ανά κράτος μέλος. Όσον αφορά τη συγκομιδή 2001, το προσαρμοσμένο ανώτατο όριο των ποσοστώσεων ήταν 0,344 εκατ. τόνοι ακατέργαστου καπνού. Οι δαπάνες για την πριμοδότηση στον καπνό για τη συγκομιδή 2001 πραγματοποιούνται κατά το οικονομικό έτος 2002. Οι πιστώσεις του προϋπολογισμού 2002 υποχρησιμοποιήθηκαν κατά περίπου 18,0 εκατ. EUR επειδή η Ελλάδα, το Βέλγιο και η Πορτογαλία δεν κατέβαλαν το σύνολο των εκτιμώμενων πριμοδοτήσεων για τον καπνό που έπρεπε να πληρωθούν μέχρι το τέλος του έτους.

Ο προϋπολογισμός 2002 προέβλεπε πιστώσεις ύψους 15,0 εκατ. EUR υπέρ του Κοινοτικού ταμείου έρευνας και πληροφόρησης σχετικά με το οποίο οι δαπάνες ανήλθαν σε 12,0 εκατ. EUR, με αποτέλεσμα οι πιστώσεις να υποχρησιμοποιηθούν κατά 3,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 20,0 εκατ. EUR.

ΚΕΦΑΛΑΙΟ B1-18 - ΛΟΙΠΟΙ ΤΟΜΕΙΣ Ή ΦΥΤΙΚΑ ΠΡΟΪΟΝΤΑ

εκατ. EUR

>ΘΕΣΗ ΠIΝΑΚΑ>

Σπόροι προς σπορά

Οι πιστώσεις του προϋπολογισμού 2002 για τους σπόρους προς σπορά υποχρησιμοποιήθηκαν κατά περίπου 11,0 εκατ. EUR επειδή n Δανία και η Γαλλία δεν κατέβαλαν το σύνολο των εκτιμώμενων ενισχύσεων που όφειλαν μέχρι το τέλος του οικονομικού έτους.

Ρύζι

Οι δαπάνες υπερέβησαν τις πιστώσεις για επιστροφές κατά την εξαγωγή ρυζιού που προβλέπονταν στον προϋπολογισμό 2002 επειδή ορισμένα κράτη μέλη είχαν εσφαλμένα καταχωρήσει στο κεφάλαιο αυτό επιστροφές για εξαγωγή ρυζιού στο πλαίσιο προγραμμάτων επισιτιστικής βοήθειας αντί να τις δηλώσουν στο κεφάλαιο 32 του προϋπολογισμού.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, οι δαπάνες υπερέβησαν το σύνολο των πιστώσεων κατά περίπου 3,0 εκατ. EUR.

3.7. ΤΙΤΛΟΣ B1-2 - Ζωικά προϊόντα

Εισαγωγή

Οι πιστώσεις για αυτόν τον τίτλο του προϋπολογισμού ανήλθαν σε 10 859,6 εκατ. EUR ενώ οι πληρωμές ανήλθαν σε περίπου 10 118,7 εκατ. EUR, ήτοι το ποσοστό εκτέλεσης των πιστώσεων του προϋπολογισμού ήταν 93,2%. Η υπο-χρησιμοποίηση των πιστώσεων οφείλεται κυρίως στις πληρωμές για το βόειο κρέας, το κρέας μόσχων και το πρόβειο κρέας (κεφάλαια B1-21 και B1-22 του προϋπολογισμού) ενώ παρατηρήθηκε υπέρβαση των πιστώσεων στο κεφάλαιο B1-20 που αφορά το γάλα (για λεπτομέρειες βλέπε συνημμένο πίνακα 6).

ΚΕΦΑΛΑΙΟ B1-20 - ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ

εκατ. EUR

>ΘΕΣΗ ΠIΝΑΚΑ>

Ισοζύγιο του τομέα

Η συνολική παραγωγή βουτύρου το 2002 ανήλθε σε περίπου 1,93 εκατ. τόνους έναντι 1,86 εκατ. τόνων κατά την προηγούμενη περίοδο εμπορίας. Το 2002, η εγχώρια κατανάλωση βουτύρου εκτιμήθηκε σε περίπου 1,72 εκατ. τόνους, ήτοι στο επίπεδο που είχε ληφθεί υπόψη στον προϋπολογισμό 2002, ενώ οι εξαγωγές ανήλθαν σε 0,2 εκατ. τόνους και αντιστοιχούσαν και αυτές στο επίπεδο που προβλεπόταν στον προϋπολογισμό 2002. Τα αποθέματα βουτύρου σε δημόσια αποθεματοποίηση ύψους 0,17 εκατ. τόνων ήταν κατά πολύ μεγαλύτερα από το επίπεδο των 0,3 εκατ. τόνων που είχαν προβλεφθεί στον προϋπολογισμό 2002.

Από την άλλη πλευρά, η συνολική παραγωγή αποκορυφωμένου γάλακτος σε σκόνη (ΑΓΣ) το 2002 ανήλθε σε περίπου 1,04 εκατ. τόνους έναντι 0,95 εκατ. τόνων κατά την προηγούμενη περίοδο εμπορίας. Το 2002, η εγχώρια κατανάλωση ΑΓΣ εκτιμήθηκε σε περίπου 0,86 εκατ. τόνους, ήτοι στο επίπεδο που είχε ληφθεί υπόψη στον προϋπολογισμό 2002, ενώ οι εξαγωγές ανήλθαν σε 0,09 εκατ. τόνους δηλαδή σε επίπεδο κατά πολύ χαμηλότερο από αυτό των 0,21 εκατ. τόνων που προβλεπόταν στον προϋπολογισμό 2002. Τα αποθέματα ΑΓΣ σε δημόσια αποθεματοποίηση ύψους 0,15 εκατ. τόνων ήταν πολύ υψηλότερα από το επίπεδο των 0,01 εκατ. τόνων περίπου που προβλεπόταν στον προϋπολογισμό 2002.

Κατά τη διάρκεια του 2002, τόσο οι εσωτερικές όσο και οι εξωτερικές αγορές γαλακτοκομικών προϊόντων παρουσίασαν σημαντική κάμψη σε σχέση με τις ευνοϊκότερες εκτιμήσεις που είχαν ληφθεί υπόψη κατά την κατάρτιση του προϋπολογισμού 2002. Στη συνέχεια της αισθητής πτώσης των τιμών κατά το δεύτερο εξάμηνο του 2001, οι μέσες κοινοτικές τιμές του βουτύρου παρέμειναν σε σχετικά χαμηλά επίπεδα καθόλη τη διάρκεια του 2002, φθάνοντας περίπου το 90-92% της τιμής παρέμβασης κατά τη διάρκεια του έτους και παρουσιάζοντας σαφή μείωση σε σχέση με τις τιμές των προηγουμένων ετών. Οι μέσες κοινοτικές τιμές του αποκορυφωμένου γάλακτος σε σκόνη ήταν μόλις ανώτερες από την τιμή παρέμβασης στην αρχή του έτους. Ωστόσο, η μείωση των τιμών που σημειώθηκε στα τέλη του 2001 συνεχίσθηκε και κατά το 2002 σαν αποτέλεσμα της σημαντικής αύξησης της παραγωγής ενώ οι μέσες τιμές έπεσαν τον Μάιο σε επίπεδο χαμηλότερο από την τιμή παρέμβασης κατά 2,4%. Οι τιμές άρχισαν να παρουσιάζουν αισθητή βελτίωση από τον Σεπτέμβριο και μετά, όταν οι μέσες τιμές υπερέβησαν προοδευτικά την τιμή παρέμβασης και αυξήθηκε η εξωτερική ζήτηση κοινοτικού αποκορυφωμένου γάλακτος σε σκόνη σαν αποτέλεσμα της μείωσης της παραγωγής της Αυστραλίας λόγω ξηρασίας.

Διεθνής αγορά

Οι διεθνείς τιμές των γαλακτοκομικών προϊόντων μειώθηκαν κατά το μεγαλύτερο μέρος του 2002 αλλά παρουσίασαν σχετική ανάκαμψη προς το τέλος του έτους. Οι τιμές του αποκορυφωμένου γάλακτος σε σκόνη σημείωσαν τη μεγαλύτερη αύξηση ενώ η αύξηση των τιμών του βουτύρου και των τυριών ήταν λιγότερο αισθητή. Ωστόσο, οι τιμές όλων των γαλακτοκομικών προϊόντων ήταν χαμηλότερες από αυτές του προηγουμένου έτους.

Κατά συνέπεια, κατέστη αναγκαίο να αυξηθεί σημαντικά το ποσοστό της επιστροφής κατά την εξαγωγή γαλακτοκομικών προϊόντων (εξαιρουμένων των επιστροφών για το τυρί) σε σύγκριση με τα επίπεδα που είχαν ληφθεί υπόψη στον προϋπολογισμό 2002. Η αύξηση αυτή αντιστάθμισε την πτωτική τάση των εξαγωγών γαλακτοκομικών προϊόντων εφόσον οι εξαγωγές αποκορυφωμένου γάλακτος σε σκόνη, τυριού και άλλων προϊόντων μειώθηκαν ενώ οι εξαγωγές βουτύρου και βουτυρελαίου παρέμειναν σχετικά σταθερές σε σχέση με τις εκτιμήσεις βάσει των οποίων καταρτίσθηκε ο προϋπολογισμός 2002.

Κατά συνέπεια, οι δαπάνες για επιστροφές στην εξαγωγή ανήλθαν σε 1 160,0 εκατ. EUR υπερβαίνοντας κατά 183,0 εκατ. EUR τις διαθέσιμες πιστώσεις του προϋπολογισμού.

Παρέμβαση

Κατά το 2002 παρατηρήθηκε σημαντική αύξηση των αποθεμάτων παρέμβασης ΑΓΣ και βουτύρου.

Τα αποθέματα παρέμβασης αποκορυφωμένου γάλακτος σε σκόνη, τα οποία είχαν εξαντληθεί πλήρως τον Οκτώβριο 2000 και δεν ανασυστάθηκαν το 2001, άρχισαν να συγκεντρώνονται και πάλι τον Μάρτιο 2002 και στη συνέχεια αυξήθηκαν ραγδαία φθάνοντας το επίπεδο των 0,15 εκατ. τόνων στα τέλη Σεπτεμβρίου 2002. Ο προϋπολογισμός 2002 δεν προέβλεπε ένα τόσο υψηλό επίπεδο αγορών.

Κατά συνέπεια, οι δαπάνες για τη δημόσια αποθεματοποίηση αποκορυφωμένου γάλακτος σε σκόνη ανήλθαν σε 86,0 εκατ. EUR. Ο προϋπολογισμός 2002 δεν προέβλεπε πιστώσεις για το μέτρο αυτό.

Οι αγορές βουτύρου στην παρέμβαση αυξήθηκαν και αυτές σημαντικά το 2002 κατά περίπου 0,16 εκατ. τόνους έναντι της ποσότητας των 0,02 εκατ. τόνων που προβλεπόταν στον προϋπολογισμό 2002. Οι πωλήσεις στην παρέμβαση παρέμειναν στο επίπεδο που προβλεπόταν στον προϋπολογισμό 2002, δηλαδή σε περίπου 0,03 εκατ. τόνους. Ως εκ τούτου, τα αποθέματα παρέμβασης βουτύρου αυξήθηκαν από σχεδόν 0,03 εκατ. τόνους στην αρχή του έτους σε 0,17 εκατ. τόνους στο τέλος του οικονομικού έτους 2002.

Κατά συνέπεια, οι δαπάνες για τη δημόσια αποθεματοποίηση βουτύρου ανήλθαν σε 300,0 εκατ. EUR, υπερβαίνοντας τις διαθέσιμες στον προϋπολογισμό πιστώσεις κατά 297,0 εκατ. EUR.

Η συμπληρωματική εισφορά που εισπράχθηκε αφορούσε ποσότητες ύψους 0,42 εκατ. τόνων έναντι των 0,1 εκατ. τόνων που προβλέπονταν στον προϋπολογισμό 2002.

Κατά συνέπεια, τα έσοδα στο πλαίσιο της συμπληρωματικής εισφοράς γάλακτος ανήλθαν σε -150,0 εκατ. EUR έναντι των -36,0 εκατ. EUR που προβλέπονταν στον προϋπολογισμό 2002. Η διαφορά ανάμεσα στα δύο αυτά ποσά αντιστοιχεί σε μείωση των δαπανών κατά -114,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, οι δαπάνες υπερέβησαν το σύνολο των πιστώσεων κατά περίπου 448,0 εκατ. EUR.

ΚΕΦΑΛΑΙΟ B1-21 - ΒΟΕΙΟ ΚΡΕΑΣ

εκατ. EUR

>ΘΕΣΗ ΠIΝΑΚΑ>

Ισοζύγιο του τομέα

Το γεωργικό έτος 2002 χαρακτηρίσθηκε κυρίως από την σημαντική ανάκαμψη του τομέα των βοοειδών μετά από τις πρόσφατες επιδημίες ΣΕΒ και αφθώδους πυρετού. Η κατανάλωση βοείου κρέατος αυξήθηκε σημαντικά και οι τιμές στον τομέα αυξήθηκαν κατά περισσότερο από 6% κατά μέσο όρο.

Η παραγωγή βοείου κρέατος το 2002 εξακολούθησε να επηρεάζεται από τις διαταραχές των προηγουμένων ετών. Οι χαμηλές τιμές που χαρακτήριζαν την αγορά από το φθινόπωρο 2000 και μετά, και οι οποίες διατηρήθηκαν κατά το μεγαλύτερο μέρος του 2001, σε συνδυασμό με το κλίμα αβεβαιότητας σαν αποτέλεσμα της περιορισμένης και ασταθούς ζήτησης, οδήγησε σε περαιτέρω μείωση της παραγωγικής ικανότητας. Επιπλέον, τα ειδικά μέτρα που αποφασίσθηκαν τον Ιούνιο 2001 με στόχο την σταθεροποίηση της αγοράς περιόρισαν ακόμη περισσότερο τα κίνητρα για παραγωγή. Κατά συνέπεια, η παραγωγή βοείου κρέατος το 2002 αναμένεται να φθάσει 7,6 εκατ. τόνους, δηλαδή θα αυξηθεί κατά μόνον 2,9% σε σχέση με το προηγούμενο έτος και θα εξακολουθεί να είναι κατώτερη από το επίπεδο του 1999 κατά περίπου 3%. Η κατανάλωση βοείου κρέατος αυξήθηκε σημαντικά το 2002 και η συνολική εγχώρια κατανάλωση εκτιμήθηκε σε περίπου 7,3 εκατ. τόνους, ήτοι σε επίπεδο λίγο χαμηλότερο από αυτό των 7,0 εκατ. τόνων που ελήφθησαν υπόψη στον προϋπολογισμό 2002. Οι εξαγωγές ανήλθαν σε περίπου 0,56 εκατ. τόνους σε σύγκριση με τους 0,62 εκατ. τόνους που προβλέπονταν στον προϋπολογισμό 2002. Τα αποθέματα βοείου κρέατος σε δημόσια αποθεματοποίηση ύψους 0,22 εκατ. τόνων ισοδυνάμου σφαγίου ήταν κατά πολύ χαμηλότερα από το επίπεδο των περίπου 0,54 εκατ. τόνων που προβλέπονταν στον προϋπολογισμό 2002.

Διεθνής αγορά

Το 2002 οι τιμές στην διεθνή αγορά κρέατος σημείωσαν γενική πτώση λόγω της αύξησης της προσφοράς. Μια πολύ θετική εξέλιξη ήταν η αύξηση των εξαγωγών κρέατος σε σχέση με τα εξαιρετικά χαμηλά επίπεδα του προηγούμενου έτους κατά το οποίο οι περιορισμοί των συναλλαγών σαν αποτέλεσμα των επιδημιών ΣΕΒ και αφθώδους πυρετού σταμάτησαν όλες σχεδόν τις κοινοτικές εξαγωγές προϊόντων κρέατος το 2001.

Σαν αποτέλεσμα αυτής της διεθνούς συγκυρίας, αυξήθηκαν τα ποσοστά των επιστροφών κατά την εξαγωγή. Ωστόσο, οι ποσότητες που πραγματικά εξήχθησαν ανήλθαν σε περίπου 0,56 εκατ. τόνους έναντι των 0,62 εκατ. τόνων που προβλέπονταν στον προϋπολογισμό 2002.

Κατά συνέπεια, οι δαπάνες για επιστροφές κατά την εξαγωγή ανήλθαν σε 387,0 εκατ. EUR, δηλαδή ήταν κατώτερες από τις διαθέσιμες στον προϋπολογισμό πιστώσεις κατά 101,0 εκατ. EUR.

Παρέμβαση

Ο προϋπολογισμός 2002 προέβλεπε ότι η παραγωγή βοείου κρέατος για το έτος αυτό θα ανερχόταν σε 7,72 εκατ. τόνους, ενώ το πραγματικό επίπεδο ήταν περίπου 7,6 εκατ. τόνοι. Το γεγονός αυτό, σε συνδυασμό με την ανάκαμψη της κατανάλωσης είχε σαν αποτέλεσμα τη θέση μικρότερων ποσοτήτων βοείου κρέατος στη δημόσια αποθεματοποίηση. Αν και τα αρχικά αποθέματα ανέρχονταν σε περίπου 0,23 εκατ. τόνους σε βάρος ισοδυνάμου σφαγίου, δηλαδή βρίσκονταν στο επίπεδο που προβλεπόταν στον προϋπολογισμό 2002, οι αγορές βοείου κρέατος από τα αποθέματα παρέμβασης ανήλθαν σε μόνο 0,020 εκατ. τόνους αντί για τους 0,32 εκατ. τόνους που προέβλεπε ο προϋπολογισμός. Οι πωλήσεις από τα αποθέματα παρέμβασης ήταν ελαφρά υψηλότερες και έφθασαν 0,025 εκατ. τόνους έναντι των 0,018 εκατ. που προέβλεπε ο προϋπολογισμός. Κατά συνέπεια, τα τελικά αποθέματα ανέρχονταν σε περίπου 0,22 εκατ. τόνους σε βάρος ισοδυνάμου σφαγίου, μια ποσότητα που ήταν πολύ χαμηλότερη από αυτή των 0,54 εκατ. τόνων που προβλεπόταν στον προϋπολογισμό 2002. Κατά συνέπεια, τα έξοδα τεχνικού και χρηματοοικονομικού χαρακτήρα για τη δημόσια αποθεματοποίηση, και ιδίως τα έξοδα απαξίωσης, ήταν πολύ χαμηλότερα από το επίπεδο που είχε προβλεφθεί στον προϋπολογισμό 2002.

Κατά συνέπεια, οι δαπάνες για δημόσια αποθεματοποίηση ανήλθαν σε 100,0 εκατ. EUR, δηλαδή ήταν κατώτερες από τις διαθέσιμες στον προϋπολογισμό πιστώσεις κατά 420,0 εκατ. EUR.

Πριμοδοτήσεις

Ο αριθμός των ζώων που κρίθηκαν επιλέξιμα για πριμοδότηση στο πλαίσιο του προϋπολογισμού 2002 βασιζόταν στον μειωμένο αριθμό ζώων για τα οποία είχε καταβληθεί πριμοδότηση το 2001. Κατά συνέπεια, ο χαμηλότερος αριθμός ζώων κατά τους 30 μήνες εφαρμογής του καθεστώτος στο Ηνωμένο Βασίλειο οδήγησε σε υπο-χρησιμοποίηση των πιστώσεων του προϋπολογισμού κατά 148,0 εκατ. EUR ενώ οι πιστώσεις που προορίζονταν για τα καθεστώτα αγοράς με σκοπό την καταστροφή και ειδικών αγορών υπο-χρησιμοποιήθηκαν κατά περίπου 136,0 εκατ. EUR. Εξάλλου, η πριμοδότηση που καταβάλλεται για τη σφαγή ενηλίκων ζώων αφορούσε πληρωμές για μόνον 17 εκατ. κεφαλές βοοειδών (72% περίπου του ανωτάτου ορίου) αντί των 20,1 εκατ. κεφαλών που είχαν προβλεφθεί στον προϋπολογισμό 2002, με αποτέλεσμα οι πιστώσεις να υπο-χρησιμοποιηθούν κατά 159,0 εκατ. EUR. Από την άλλη πλευρά, ο μικρότερος αριθμός επιλέξιμων για πριμοδότηση ζώων οδήγησε σε αύξηση των δαπανών για πριμοδοτήσεις στην εκτατικοποίηση λόγω της αύξησης του αριθμού ζώων που δικαιούνταν να λάβουν το ανώτατο όριο της πριμοδότησης. Κατά συνέπεια, οι δαπάνες για πριμοδότηση εκτατικοποίησης ανήλθαν σε 943,0 εκατ. EUR έναντι των 891,0 εκατ. EUR που προβλέπονταν στον προϋπολογισμό.

Ως εκ τούτου, το σύνολο των δαπανών για πριμοδοτήσεις ανήλθε σε 6 611,0 εκατ. EUR, δηλαδή ήταν κατώτερες από τις διαθέσιμες στον προϋπολογισμό πιστώσεις κατά 482,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 1 023,0 εκατ. EUR.

ΚΕΦΑΛΑΙΟ B1-22 - ΚΡΕΑΣ ΑΙΓΟΠΡΟΒΑΤΩΝ

εκατ. EUR

>ΘΕΣΗ ΠIΝΑΚΑ>

Ιδιωτική αποθεματοποίηση κρέατος αιγοπροβάτων

Ο προϋπολογισμός προέβλεπε ότι 5 000 τόνοι περίπου κρέατος αιγοπροβάτων θα αποτελούσαν αντικείμενο ιδιωτικής αποθεματοποίησης κατά το 2002. Τελικά, η πραγματική ποσότητα ανήλθε σε περίπου 140 τόνους.

Κατά συνέπεια, οι δαπάνες για ιδιωτική αποθεματοποίηση κρέατος αιγοπροβάτων ανήλθαν σε 0,2 εκατ. EUR, δηλαδή ήταν χαμηλότερες από τις εγγεγραμμένες στον προϋπολογισμό πιστώσεις κατά 7,8 εκατ. EUR.

Πριμοδοτήσεις για τις προβατίνες και τις αίγες

Η πριμοδότηση για τις προβατίνες που καταβάλλεται στους παραγωγούς καλύπτει τη διαφορά μεταξύ της θεσμικής τιμής και του αριθμητικού μέσου όρου των τιμών της αγοράς που καταγράφηκαν κατά τη διάρκεια της περιόδου εμπορίας. Για την περίοδο εμπορίας 2001, η πραγματική μέση τιμή της αγοράς ήταν 4 116,8 EUR ανά τόνο έναντι των 4 000 EUR ανά τόνο που είχαν ληφθεί υπόψη κατά την κατάρτιση του προϋπολογισμού 2002. Το γεγονός αυτό οδήγησε στον καθορισμό χαμηλότερης της συνήθους πριμοδότησης ύψους 8,949 EUR ανά προβατίνα και 7,159 EUR ανά αίγα έναντι των 10,779 EUR ανά προβατίνα και 8,623 EUR ανά αίγα που προβλέπονταν στον προϋπολογισμό 2002. Εξάλλου, ο αριθμός επιλέξιμων για πριμοδότηση προβατίνων και αιγών αναθεωρήθηκε προς τα κάτω σε 70,7 εκατ. κεφαλές αντί των 72,7 εκατ. κεφαλών που είχαν ληφθεί υπόψη στον προϋπολογισμό 2002. Η κατ' αποκοπή πριμοδότηση για τις προβατίνες και τις αίγες στις μειονεκτικές και ορεινές περιοχές καθορίσθηκε σε 6,641 EUR ανά προβατίνα και σε 6,977 EUR ανά αίγα για την περίοδο εμπορίας 2001. Ο αριθμός επιλέξιμων για την κατ' αποκοπή πριμοδότηση προβατίνων και αιγών αναθεωρήθηκε και αυτός προς τα κάτω σε 56,4 εκατ. κεφαλές αντί των 57,3 εκατ. κεφαλών που είχαν ληφθεί υπόψη στον προϋπολογισμό 2002.

Κατά συνέπεια, οι δαπάνες σχετικά με τις πριμοδοτήσεις για τις προβατίνες και τις αίγες ανήλθαν σε 554,0 εκατ. EUR, δηλαδή ήταν χαμηλότερες από τις εγγεγραμμένες στον προϋπολογισμό πιστώσεις κατά 111,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 120,0 εκατ. EUR.

ΚΕΦΑΛΑΙΟ B1-23 - ΧΟΙΡΕΙΟ ΚΡΕΑΣ, ΑΥΓΑ ΚΑΙ ΠΟΥΛΕΡΙΚΑ ΚΑΙ ΑΛΛΕΣ ΕΝΕΡΓΕΙΕΣ ΥΠΕΡ ΤΩΝ ΖΩΙΚΩΝ ΠΡΟΪΟΝΤΩΝ

εκατ. EUR

>ΘΕΣΗ ΠIΝΑΚΑ>

Επιστροφές κατά την εξαγωγή χοιρείου κρέατος

Ο προϋπολογισμός 2002 προέβλεπε αρχικά εξαγωγές ύψους 0,27 εκατ. τόνων νωπών ή κατεψυγμένων σφαγίων χοίρων ή τεμαχίων χοιρείου κρέατος με επιστροφές που ανέρχονταν σε 100 EUR ανά τόνο κατά μέσο όρο. Οι συνθήκες που επικράτησαν στην αγορά είχαν σαν αποτέλεσμα να καθορισθεί μηδενικό επίπεδο επιστροφών για το οικονομικό έτος 2002. Επιπλέον, όσον αφορά τα λουκάνικα και τις κονσέρβες, οι ποσότητες που πραγματικά εξήχθησαν με καταβολή επιστροφών ανήλθαν σε περίπου 0,07 εκατ. τόνους σε σχέση με τα 0,17 εκατ. τόνους που είχαν ληφθεί υπόψη τα την κατάρτιση του προϋπολογισμού 2002. Το αντίστοιχο μέσο επίπεδο των επιστροφών ορίσθηκε σε 268 EUR ανά τόνο έναντι των 250 EUR ανά τόνο που προβλέπονταν στον προϋπολογισμό 2002.

Κατά συνέπεια, οι δαπάνες για επιστροφές κατά την εξαγωγή χοιρείου κρέατος ανήλθαν σε 27,0 εκατ. EUR, δηλαδή ήταν χαμηλότερες από τις εγγεγραμμένες στον προϋπολογισμό πιστώσεις κατά 43, 0 εκατ. EUR.

Επιστροφές κατά την εξαγωγή αυγών και πουλερικών

Οι εξαγωγές αυγών ήταν κατώτερες κατά 0,08 εκατ. τόνους σε σχέση με την ποσότητα των 1,0 εκατ. τόνων που είχε προβλεφθεί στον προϋπολογισμό 2002. Το επίπεδο των επιστροφών κατά την εξαγωγή προϊόντων με βάση τα αυγά ήταν χαμηλότερο από το αντίστοιχο επίπεδο του προϋπολογισμού 2002. Επίσης, οι εξαγωγές πουλερικών ύψους 0,23 εκατ. τόνων ήταν και αυτές χαμηλότερες από την ποσότητα των 0,29 εκατ. τόνων που είχε ληφθεί υπόψη στον προϋπολογισμό 2002. Το επίπεδο των επιστροφών κατά την εξαγωγή για τα άλλα προϊόντα με βάση τα πουλερικά, το οποίο καθορίσθηκε σε περίπου 260 EUR ανά τόνο ήταν ανώτερο από το αντίστοιχο επίπεδο των 245 EUR ανά τόνο που προβλεπόταν στον προϋπολογισμό 2002.

Κατά συνέπεια, οι δαπάνες για επιστροφές κατά την εξαγωγή αυγών και πουλερικών ανήλθαν σε 77,0 εκατ. EUR, δηλαδή ήταν χαμηλότερες από τις εγγεγραμμένες στον προϋπολογισμό πιστώσεις κατά 1,0 εκατ. EUR.

Ειδική ενίσχυση στην μελισσοκομία

Οι δαπάνες για τη χρηματοδότηση προγραμμάτων βελτίωσης της παραγωγής και εμπορίας μελιού ανήλθαν σε 14,3 εκατ. EUR σε σχέση με τα 16,5 εκατ. EUR που προβλέπονταν στον προϋπολογισμό 2002.

Κατά συνέπεια, οι δαπάνες ήταν χαμηλότερες από τις εγγεγραμμένες στον προϋπολογισμό πιστώσεις κατά 2,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 44,0 εκατ. EUR.

ΚΕΦΑΛΑΙΟ B1-26 - ΕΥΡΩΠΑΪΚΟ ΤΑΜΕΙΟ ΕΓΓΥΗΣΕΩΝ ΓΙΑ ΤΗΝ ΑΛΙΕΙΑ

εκατ. EUR

>ΘΕΣΗ ΠIΝΑΚΑ>

Βλέπε επίσης τις παρατηρήσεις σχετικά με την εκτέλεση του κεφαλαίου αυτού στο σημείο 3.13.

3.8. ΤΙΤΛΟΣ B1-3 - Συναφείς δαπάνες

Εισαγωγή

Οι πιστώσεις για αυτόν τον τίτλο του προϋπολογισμού ανήλθαν σε 1 426,6 εκατ. EUR ενώ η εκτέλεσή του οδήγησε σε δαπάνες ύψους 1 062,4 εκατ. EUR, ήτοι παρατηρήθηκε υποχρησιμοποίηση των πιστώσεων κατά 364,2 εκατ. EUR. Η υποχρησιμοποίηση οφείλεται κυρίως στο κεφάλαιο B1-33 που αφορά κτηνιατρικά και φυτοϋγειονομικά μέτρα.

ΚΕΦΑΛΑΙΟ B1-30 - ΕΠΙΣΤΡΟΦΕΣ ΓΙΑ ΟΡΙΣΜΕΝΑ ΠΡΟΪΟΝΤΑ ΠΟΥ ΠΡΟΚΥΠΤΟΥΝ ΑΠΟ ΤΗ ΜΕΤΑΠΟΙΗΣΗ ΓΕΩΡΓΙΚΩΝ ΠΡΟΪΟΝΤΩΝ

εκατ. EUR

>ΘΕΣΗ ΠIΝΑΚΑ>

Ανάκτηση αχρεωστήτως καταβληθέντων ποσών

Ο προϋπολογισμός 2002 δεν προέβλεπε πιστώσεις στο άρθρο B1-309 για την ανάκτηση αχρεωστήτως καταβληθέντων ποσών. Ωστόσο, η ανάκτηση τέτοιων ποσών είχε σαν αποτέλεσμα την είσπραξη 4,1 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 5,0 εκατ. EUR.

ΚΕΦΑΛΑΙΟ B1-31 - ΕΠΙΣΙΤΙΣΤΙΚΑ ΠΡΟΓΡΑΜΜΑΤΑ

εκατ. EUR

>ΘΕΣΗ ΠIΝΑΚΑ>

Οι πιστώσεις υποχρησιμοποιήθηκαν όσον αφορά όλα τα προγράμματα που υπάγονται στο κεφάλαιο αυτό.

Όσον αφορά τη διανομή γεωργικών προϊόντων στους απόρους της Κοινότητας, η υποχρησιμοποίηση οφειλόταν στο γεγονός ότι ορισμένα κράτη μέλη, όπως η Ελλάδα, η Πορτογαλία και η Φινλανδία, δεν διένειμαν το σύνολο των ποσοτήτων γεωργικών προϊόντων όπως προέβλεπε το σχέδιο που είχε εγκριθεί για το 2002. Για λεπτομέρειες σχετικά με τη δωρεάν διανομή γεωργικών προϊόντων, βλέπε το σημείο 3.11).

Όσον αφορά τις επιστροφές για ενέργειες επισιτιστικής βοήθειας, η υποχρησιμοποίηση οφειλόταν στις μειωμένες δαπάνες για το ρύζι, δεδομένου ότι οι εξαγωγές ρυζιού ως επισιτιστική βοήθεια ανήλθαν σε περίπου 0,002 εκατ. τόνους έναντι των 0,06 εκατ. τόνων που προβλέπονταν στον προϋπολογισμό 2002. Επιπλέον, οι επιστροφές για την εξαγωγή ρυζιού ως επισιτιστικής βοήθειας από την Ιταλία είχαν εσφαλμένα καταχωρηθεί στη θέση B1-1850 του προϋπολογισμού.

Όσον αφορά την χορήγηση γάλακτος σε μαθητές, η υποχρησιμοποίηση οφείλεται στο γεγονός ότι διανεμήθηκαν στα σχολεία περίπου 0,32 εκατ. τόνοι γάλακτος αντί της ποσότητας 0,35 εκατ. τόνων που είχε προβλεφθεί στον προϋπολογισμό 2002.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 63,0 εκατ. EUR.

ΚΕΦΑΛΑΙΟ B1-32 - ΠΡΟΓΡΑΜΜΑΤΑ ΥΠΕΡ ΤΩΝ ΑΚΡΩΣ ΑΠΟΚΕΝΤΡΩΝ ΠΕΡΙΦΕΡΕΙΩΝ ΚΑΙ ΤΩΝ ΝΗΣΩΝ ΤΟΥ ΑΙΓΑΙΟΥ ΠΕΛΑΓΟΥΣ

εκατ. EUR

>ΘΕΣΗ ΠIΝΑΚΑ>

Οι πιστώσεις υπέρ των άκρως απόκεντρων περιφερειών υποχρησιμοποιήθηκαν, σε διαφορετικό βαθμό, σε σχέση με τις πιστώσεις που ήταν εγγεγραμμένες στον προϋπολογισμό 2002.

Για το πρόγραμμα «αλιεία» υπέρ των άκρως απόκεντρων περιφερειών, η αρμόδια για τον προϋπολογισμό αρχή ενέγραψε 14,9 εκατ. EUR στις πιστώσεις του κεφαλαίου B0-40 του προϋπολογισμού 2002 επειδή ο σχετικός κανονισμός (ΕΚ) αριθ. 1587/98 του Συμβουλίου έπρεπε να λήξει στις 31 Δεκεμβρίου 2001. Εν τω μεταξύ, η Επιτροπή είχε υποβάλει αίτηση παράτασης της ισχύος του προγράμματος κατά ένα έτος. Το Συμβούλιο ενέκρινε την πρόταση στις 25 Μαρτίου 2002 με τον κανονισμό (ΕΚ) αριθ. 579/2002 του Συμβουλίου. Όταν το πρόγραμμα αυτό οδήγησε σε δαπάνες και λαμβανομένης υπόψη της υποχρησιμοποίησης των πιστώσεων που προορίζονταν για τα άλλα προγράμματα του κεφαλαίου, αποφασίσθηκε η μη χρηματοδότησή του με τη μεταφορά των πιστώσεων του κεφαλαίου B0-40 στο άρθρο B1-324 του προϋπολογισμού. Κατά συνέπεια, οι δαπάνες οι οποίες βάρυναν τα κράτη μέλη στο πλαίσιο του εν λόγω προγράμματος, οι οποίες ανέρχονταν σε 10,7 εκατ. EUR, χρηματοδοτήθηκαν με μεταφορά των αναγκαίων πιστώσεων από άλλα άρθρα του κεφαλαίου αυτού. Για το λόγο αυτό φαίνεται ότι υπήρξε υπέρβαση των πιστώσεων του άρθρου η οποία όμως δεν είναι πραγματική.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 29,0 εκατ. EUR.

ΚΕΦΑΛΑΙΟ B1-33 - ΚΤΗΝΙΑΤΡΙΚΑ ΚΑΙ ΦΥΤΟΫΓΕΙΟΝΟΜΙΚΑ ΜΕΤΡΑ

εκατ. EUR

>ΘΕΣΗ ΠIΝΑΚΑ>

Βλέπε επίσης τις παρατηρήσεις σχετικά με την εκτέλεση του κεφαλαίου στο σημείο 3.12.

ΚΕΦΑΛΑΙΟ B1-36 - ΕΝΕΡΓΕΙΕΣ ΕΛΕΓΧΟΥ ΚΑΙ ΠΡΟΛΗΨΗΣ ΣΤΟΝ ΤΟΜΕΑ ΤΟΥ ΕΓΤΠΕ, ΤΜΗΜΑ ΕΓΓΥΗΣΕΩΝ

εκατ. EUR

>ΘΕΣΗ ΠIΝΑΚΑ>

Το κεφάλαιο αυτό περιλαμβάνει τα μέτρα που ελήφθησαν προκειμένου να ενισχυθούν οι επιτόπιοι έλεγχοι και να βελτιωθούν τα συστήματα επαλήθευσης έτσι ώστε να περιορισθεί ο κίνδυνος απατών και παρατυπιών σε βάρος του κοινοτικού προϋπολογισμού. Παρατηρήθηκε υποχρησιμοποίηση των πιστώσεων για όλα τα προγράμματα του κεφαλαίου.

Όσον αφορά τις πληρωμές για τα εν λόγω μέτρα ελέγχου και πρόληψης, τα κράτη μέλη προέβησαν σε δαπάνες (εξαιρουμένου του αμπελοοινικού μητρώου σχετικά με το οποίο οι πληρωμές πραγματοποιήθηκαν από την Επιτροπή) οι οποίες ανήλθαν σε περίπου 27,5 εκατ. EUR.

Κατά συνέπεια, οι δαπάνες των κρατών μελών για ενέργειες ελέγχου και πρόληψης ήταν κατώτερες από τις εγγεγραμμένες στον προϋπολογισμό 2002 πιστώσεις κατά περίπου 18,0 εκατ. EUR.

Όσον αφορά τις πληρωμές που πραγματοποιούνται απευθείας από την Ευρωπαϊκή Ένωση για ενέργειες ελέγχου και πρόληψης, η Επιτροπή χρηματοδότησε απευθείας μέτρα με ποσό 5,2 εκατ. EUR έναντι των 12,1 εκατ. EUR που προβλέπονταν στον προϋπολογισμό 2002.

Κατά συνέπεια, οι άμεσες πληρωμές για ενέργειες ελέγχου και πρόληψης ήταν κατώτερες από τις πιστώσεις του προϋπολογισμού 2002 κατά 7,0 εκατ. EUR.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 26,0 εκατ. EUR.

Βλέπε επίσης το σημείο 4.

ΚΕΦΑΛΑΙΟ B1-37 - ΕΚΚΑΘΑΡΙΣΗ ΤΩΝ ΠΡΟΗΓΟΥΜΕΝΩΝ ΧΡΗΣΕΩΝ ΚΑΙ ΜΕΙΩΣΕΙΣ / ΑΝΑΣΤΟΛΕΣ ΤΩΝ ΠΡΟΚΑΤΑΒΟΛΩΝ ΣΤΟ ΠΛΑΙΣΙΟ ΤΩΝ ΜΕΤΡΩΝ ΑΓΡΟΤΙΚΗΣ ΑΝΑΠΤΥΞΗΣ

εκατ. EUR

>ΘΕΣΗ ΠIΝΑΚΑ>

Το κεφάλαιο αυτό περιλαμβάνει τα ποσά που πιστώθηκαν στον προϋπολογισμό του ΕΓΤΠΕ, τμήμα Εγγυήσεων μέσω διορθώσεων της εκκαθάρισης λογαριασμών και μέσω της μείωσης/αναστολής των προκαταβολών.

Όσον αφορά την εκκαθάριση των λογαριασμών του προηγούμενου έτους, οι πιστώσεις που ενέγραψαν τα κράτη μέλη στον προϋπολογισμό ΕΓΤΠΕ, τμήμα Εγγυήσεων αντιστοιχούσαν στις δημοσιονομικές διορθώσεις που περιλαμβάνονται στις 4 αποφάσεις τις οποίες ενέκρινε η Επιτροπή κατά τη διάρκεια του έτους 2002, και ειδικότερα: τις αποφάσεις 2002/144/EΚ, 2002/523/EΚ, 2002/461/EΚ και 2002/524/EΚ της Επιτροπής. Το συνολικό ποσό των διορθώσεων ανερχόταν σε -182,0 εκατ. EUR έναντι των -400,0 εκατ. EUR που προβλέπονταν στον προϋπολογισμό 2002, δηλαδή ήταν κατά 218,0 εκατ. EUR κατώτερο από τις πιστώσεις που ήταν εγγεγραμμένες στον προϋπολογισμό.

Όσον αφορά τη μείωση/αναστολή των προκαταβολών, το ποσό που είχε ληφθεί αρχικά υπόψη στον προϋπολογισμό 2002 στη θέση αυτή ήταν -100,0 εκατ. EUR. Ωστόσο, κατά τη διάρκεια του έτους, αφαιρέθηκε ποσό ύψους -53,0 εκατ. EUR από τις προκαταβολές των κρατών μελών, με αποτέλεσμα οι δαπάνες να είναι κατά περίπου 47,0 εκατ. EUR κατώτερες από τις πιστώσεις που ήταν εγγεγραμμένες στον προϋπολογισμό.

Οι πιστώσεις του προϋπολογισμού για το κεφάλαιο αυτό υποχρησιμοποιήθηκαν κατά περίπου 265,0 εκατ. EUR.

Βλέπε επίσης σημείο 5.

ΚΕΦΑΛΑΙΟ B1-38 - ΕΝΕΡΓΕΙΕΣ ΠΡΟΩΘΗΣΗΣ

εκατ. EUR

>ΘΕΣΗ ΠIΝΑΚΑ>

Οι πιστώσεις για όλα τα μέτρα προώθησης του κεφαλαίου αυτού υποχρησιμοποιήθηκαν.

Όσον αφορά τα μέτρα προώθησης για τα οποία πληρώνουν τα κράτη μέλη, οι πληρωμές ανήλθαν σε περίπου 12,0 εκατ. EUR αντί των 61,0 εκατ. EUR που προβλέπονταν στον προϋπολογισμό 2002. Τούτο οφείλεται στο γεγονός ότι, προς τα τέλη του 2002, εγκρίθηκε μόνον ένα νέο πρόγραμμα βάσει των νέων κανόνων με αποτέλεσμα η επίπτωσή του στον προϋπολογισμό να είναι περιορισμένη. Οι δαπάνες που πραγματοποιήθηκαν αφορούσαν κυρίως παλαιά προγράμματα καθώς και το μεταβατικό πρόγραμμα για το βόειο κρέας, τα οποία πλησιάζουν στη λήξη τους.

Όσον αφορά τα μέτρα προώθησης για τα οποία πληρώνει απευθείας η Ευρωπαϊκή Ένωση, η Επιτροπή χρηματοδότησε άμεσα μέτρα προώθησης με ποσό ύψους περίπου 5,1 εκατ. EUR έναντι των 14,3 εκατ. EUR που προβλέπονταν στον προϋπολογισμό 2002.

Όσον αφορά την ενίσχυση της ευαισθητοποίησης του κοινού σχετικά με την κοινή γεωργική πολιτική, οι δαπάνες που πραγματοποιήθηκαν για τα εν λόγω μέτρα πληροφόρησης σχετικά με την ΚΓΠ ανήλθαν σε περίπου 3,5 εκατ. EUR έναντι των 8,5 εκατ. EUR που προβλέπονταν στον προϋπολογισμό 2002.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 26,0 εκατ. EUR.

ΚΕΦΑΛΑΙΟ B1-39 - ΛΟΙΠΑ ΜΕΤΡΑ

εκατ. EUR

>ΘΕΣΗ ΠIΝΑΚΑ>

Γεωργονομισματικές ενισχύσεις

Οι γεωργονομισματικές ενισχύσεις υπο-απορροφήθηκαν κατά 105,2 εκατ. EUR λόγω της απόφασης του Ηνωμένου Βασιλείου να μην χορηγήσει το σύνολο των γεωργονομισματικών του ενισχύσεων, ιδίως όσον αφορά την δεύτερη και την τρίτη δόση των ενισχύσεων υπέρ των παραγωγών βοείου κρέατος, προβείου κρέατος και γάλακτος.

Λαμβάνοντας υπόψη την εκτέλεση του προϋπολογισμού όσον αφορά τα άλλα καθεστώτα που υπάγονται στο κεφάλαιο αυτό, το σύνολο των πιστώσεων υπο-χρησιμοποιήθηκε κατά περίπου 102,0 εκατ. EUR.

3.9. ΤΙΤΛΟΣ B1-40 - Ανάπτυξη της υπαίθρου

Το ΕΓΤΠΕ-τμήμα Εγγυήσεων συγχρηματοδοτεί (κανονισμός (ΕΚ) αριθ. 1257/99), από πιστώσεις του υποτομέα 1β, προγράμματα ανάπτυξης της υπαίθρου που, όσον αφορά τέσσερα μέτρα (πρόωρη συνταξιοδότηση, εξισωτικές αποζημιώσεις, δάσωση και γεωργοπεριβαλλοντικά μέτρα), καλύπτουν το σύνολο της Ένωσης, ενώ άλλα έξι μέτρα (επενδύσεις στις γεωργικές εκμεταλλεύσεις, εγκατάσταση νέων γεωργών, κατάρτιση, δασοκομία, μεταποίηση και εμπορία, προσαρμογή και διαφοροποίηση των αγροτικών περιοχών) εφαρμόζονται εκτός των περιοχών του στόχου αριθ. 1 (οι οποίες χρηματοδοτούνται από το ΕΓΤΠΕ-τμήμα Προσανατολισμού).

Ο υποτομέας 1β, διέθετε, για την περίοδο 2000-2006, κονδύλιο ύψους 32 907 εκατ. EUR. Το κονδύλιο αυτό κατανεμήθηκε μεταξύ των κρατών μελών που έπρεπε να εκπονήσουν προγράμματα εφαρμογής της πολιτικής για την ανάπτυξη της υπαίθρου.

Από τα 89 προγράμματα αγροτικής ανάπτυξης που υπέβαλαν τα δεκαπέντε κράτη μέλη, η Επιτροπή ενέκρινε 52 το 2000, 35 το 2001 και τα δύο τελευταία το 2002.

Το κονδύλιο που εγγράφηκε στον προϋπολογισμό του 2002 από την αρμόδια για τον προϋπολογισμό αρχή ήταν 4 595 εκατ. EUR, ποσό που αντιστοιχεί στο ανώτατο όριο για τον υποτομέα 1β των δημοσιονομικών προοπτικών 2000-2006.

Το ποσό αυτό αυξήθηκε κατά 99 εκατ. EUR που μεταφέρθηκαν από το 2001 στο 2002. Κατά συνέπεια, οι διαθέσιμες πιστώσεις ανέβηκαν σε 4 694 εκατ. EUR.

Η εκτέλεση το 2002 ανήλθε σε 4 418,9 εκατ. EUR, ποσό που περιλαμβάνει όλες τις πραγματοποιηθείσες δαπάνες στο πλαίσιο των 89 εγκεκριμένων προγραμμάτων και αντιστοιχεί στο 94,1% των διαθέσιμων πιστώσεων. Κατά συνέπεια, σημειώθηκε, σε σχέση με το κονδύλι ύψους 4 694 εκατ. EUR, μειωμένη απορρόφηση κατά 275,1 εκατ. EUR, αντίθετα με τις προβλέψεις που είχαν ανακοινωθεί στις 30 Σεπτεμβρίου 2001 από τα κράτη μέλη σύμφωνα με τις οποίες οι δαπάνες υπερέβαιναν τα διαθέσιμα κονδύλια κατά 195 εκατ. EUR.

Από την ανάλυση της εκτέλεσης για το 2002 ανά γραμμή του προϋπολογισμού προκύπτει ότι, σε σχέση με τα διαθέσιμα κονδύλια, υπήρξε υποχρησιμοποίηση των πιστώσεων ιδίως σε σχέση με τα μέτρα που αφορούν το νέο καθεστώς συνοδευτικών μέτρων, και ιδίως τη δάσωση και το γεωργο-περιβάλλον και, σε μικρότερο βαθμό, τη μεταποίηση και την εμπορία γεωργικών προϊόντων, την εγκατάσταση των νέων γεωργών, την κατάρτιση, τις επενδύσεις στις γεωργικές εκμεταλλεύσεις και την ενθάρρυνση της αγροτικής ανάπτυξης.

Αντίθετα, τα μέτρα που υπερέβησαν αισθητά το αρχικό κονδύλιο είναι τα παλαιά καθεστώτα συνοδευτικών μέτρων και, σε μικρότερο βαθμό, οι εξισωτικές αποζημιώσεις. Ως εκ τούτου, κατέστησαν απαραίτητες μεταφορές για την προσαρμογή στο εσωτερικό του κεφαλαίου, προκειμένου να αποκατασταθεί η ισορροπία μεταξύ των διαθέσιμων κονδυλίων και των πραγματικών αναγκών.

Κατά συνέπεια, το 2002 δεν κατέστη δυνατή η επίτευξη 2002 του επιπέδου που θα οδηγούσε στην πλήρη απορρόφηση των διαθέσιμων κονδυλίων.

Στο πλαίσιο της συζήτησης σχετικά με τη μεταφορά των πιστώσεων από το 2002 στο 2003, μεταφέρθηκε με απόφαση της Επιτροπής ποσό 49,3 εκατ. EUR κατ' εφαρμογή του άρθρου 149, παράγραφος 3, του νέου δημοσιονομικού κανονισμού.

3.10. Κατανομή των δαπανών με βάση τον οικονομικό χαρακτήρα τους

Οι δαπάνες του ΕΓΤΠΕ-τμήμα Εγγυήσεων κατανέμονται σε δύο μεγάλες κατηγορίες: τις δαπάνες που συνδέονται με τις επιστροφές και τις λεγόμενες δαπάνες «παρεμβάσεων» στις οποίες περιλαμβάνονται κυρίως οι άμεσες ενισχύσεις, η αποθεματοποίηση, οι αποσύρσεις και οι εξομοιούμενες με αυτή ενέργειες, και οι λοιπές δαπάνες. Πρέπει ακόμα να προσθέσουμε τις δαπάνες για την αγροτική ανάπτυξη που δεν περιλαμβάνονται ούτε στις επιστροφές ούτε στις παρεμβάσεις. Τα παραρτήματα 14 έως 16 παρουσιάζουν λεπτομερώς τις διάφορες δαπάνες με βάση τον οικονομικό χαρακτήρα τους.

3.10.1 Επιστροφές

Οι δαπάνες για τις επιστροφές ανήλθαν σε 3 432,3 εκατ. EUR, ήτοι, για το οικονομικό έτος 2002, στο 7,9 % των συνολικών δαπανών του ΕΓΤΠΕ-τμήμα Εγγυήσεων, δηλαδή παρέμειναν στο ίδιο σχεδόν επίπεδο με το προηγούμενο οικονομικό έτος.

3.10.2 Άμεσες ενισχύσεις

Οι δαπάνες που κατατάσσονται στις «άμεσες ενισχύσεις» ανήλθαν σε 28 800,8 εκατ. EUR, ήτοι στο 84 % των συνολικών δαπανών παρέμβασης, που ανήλθαν σε 34 274,2 εκατ. EUR. Αντιστοιχούσαν στο 67% των συνολικών δαπανών του ΕΓΤΠΕ, τμήμα Εγγυήσεων. Οι δαπάνες με την ονομασία «άμεσες ενισχύσεις» αναφέρονται στο παράρτημα του κανονισμού (ΕΚ) αριθ. 1259/1999 του Συμβουλίου της 17ης Μαΐου 1999 (ΕΕ L 160, σ. 113). Πρόκειται κυρίως (μη εξαντλητικός κατάλογος) για ενισχύσεις με βάση την έκταση και την αγρανάπαυση για τις μεγάλες καλλιέργειες, ενισχύσεις στην παραγωγή ελαιολάδου, ενισχύσεις για τις εκτάσεις που καλλιεργούνται με λίνο, κάνναβη, όσπρια, ρύζι, σταφίδα, πριμοδοτήσεις για τον καπνό, τις θηλάζουσες αγελάδες, τα αρσενικά βοοειδή, τα αιγοπρόβατα, καθώς και γεωργονομισματικές ενισχύσεις.

3.10.3 Αποθεματοποίηση

Οι δαπάνες αποθεματοποίησης ανήλθαν σε 1 163,1 εκατ. EUR, ήτοι στο 3 % των δαπανών παρέμβασης. Κατά την περίοδο από την 1η Οκτωβρίου 2000 έως τη 30 Σεπτεμβρίου 2001, ημερομηνία κλεισίματος των λογαριασμών της δημόσιας αποθεματοποίησης, οι ποσότητες και η λογιστική αξία των προϊόντων με απόθεμα δημόσιας παρέμβασης εξελίχθηκαν με τον ακόλουθο τρόπο: η λογιστική αξία των αποθεμάτων αυξήθηκε από 984,08 εκατ. EUR στο τέλος του οικονομικού έτους 2001 σε 1 419,64 εκατ. EUR στο τέλος του οικονομικού έτους 2002.

Έτσι τα αποθέματα σιτηρών και ρυζιού αυξήθηκαν από 7,3 εκατ. τόνους σε 8,4 εκατ. τόνους, τα αποθέματα ελαιόλαδου απορροφήθηκαν πλήρως, τα αποθέματα αποκορυφωμένου γάλακτος σε σκόνη αυξήθηκαν από 0 τόνους σε 0,15 εκατ. τόνους ενώ τα αποθέματα βουτύρου αυξήθηκαν από 0,03 εκατ. τόνους σε 0,17 εκατ. τόνους.

Τα αποθέματα βοείου κρέατος παρέμειναν σταθερά εφόσον πέρασαν από 0,23 εκατ. τόνους σε 0,22 εκατ. τόνους. Τα αποθέματα αλκοόλης, αυξήθηκαν από 2,2 εκατ. εκατόλιτρα σε 3,5 εκατ. εκατόλιτρα κατά το οικονομικό έτος 2002.

Όσον αφορά την κατανομή της λογιστικής αξίας των αποθεμάτων, το μερίδιο των σιτηρών και του ρυζιού εξακολούθησε να μειώνεται, εφόσον τα δύο αυτά προϊόντα αντιπροσωπεύουν περίπου το 52 % της συνολικής αξίας των αποθεματοποιημένων προϊόντων, ενώ αντιπροσώπευαν το 85% των αποθεμάτων το 2000 και το 67% το 2001. Το υπόλοιπο 48% κατανέμεται μεταξύ των γαλακτοκομικών προϊόντων (30 %) του βοείου κρέατος (15 %) και της αλκοόλης (3 %).

Όπως κάθε χρόνο από το 1988, οι υπηρεσίες της Επιτροπής προέβησαν σε μείωση της αξίας των προϊόντων που αγοράζονται στη δημόσια παρέμβαση. Η εν λόγω μείωση πραγματοποιείται σε δύο στάδια: μετά την αγορά τους, η τιμή των προϊόντων μειώνεται κατά ποσό που αντιπροσωπεύει τουλάχιστον το 70% της συνολικής προβλέψιμης απώλειας της αξίας. Στο τέλος του οικονομικού έτους, πραγματοποιείται αξιολόγηση του αποθέματος και, όπου καθίσταται αναγκαίο, επέρχεται συμπληρωματική μείωση της τιμής προκειμένου η λογιστική αξία των προϊόντων να επανέλθει στο επίπεδο της προβλέψιμης τιμής πώλησης. Για το οικονομικό έτος 2002, η μείωση κατά τη στιγμή της αγοράς ανήλθε σε 239,924 εκατ. EUR, και η συμπληρωματική μείωση στο τέλος του οικονομικού έτους σε 436,329 εκατ. EUR.

3.10.4 Αποσύρσεις και εισοδηματικές ενισχύσεις

Οι δαπάνες για αποσύρσεις και εισοδηματικές ενισχύσεις ανήλθαν σε 831,9 εκατ. EUR, ήτοι στο 2,4 % του συνολικού ποσού των παρεμβάσεων.

3.10.5 Άλλες παρεμβάσεις

Οι άλλες δαπάνες παρέμβασης ανήλθαν σε 3 479,4 εκατ. EUR, ήτοι στο 10,2 % του συνόλου των παρεμβάσεων. Με την ονομασία αυτή αναφέρονται κυρίως οι δαπάνες που δεν ανήκουν στις προηγούμενες κατηγορίες, ήτοι κυρίως οι άλλες παρεμβάσεις εκτός από τα έξοδα αποθεματοποίησης για τη ζάχαρη, οι ενισχύσεις στην παραγωγή αποξηραμένων ζωοτροφών, η ενίσχυση για το βαμβάκι, τα επιχειρησιακά ταμεία των οργανώσεων παραγωγών, οι ενισχύσεις στην παραγωγή και οι χρηματικές αντισταθμίσεις υπέρ της μεταποίησης εσπεριδοειδών για τα οπωροκηπευτικά, οι ενισχύσεις για τη χρησιμοποίηση μούστου για τα προϊόντα του αμπελοοινικού τομέα, οι ενισχύσεις για τη χρησιμοποίηση αποκορυφωμένου γάλακτος σε σκόνη και τα συναφή με τις βουτυρικές λιπαρές ουσίες μέτρα.

Γ. ΕΙΔΙΚΕΣ ΧΡΗΜΑΤΟΔΟΤΗΣΕΙΣ

3.11. Χορήγηση τροφίμων προερχόμενων από τα αποθέματα παρέμβασης στους απόρους της Κοινότητας

Το χειμώνα 1986-1987, που ήταν ιδιαίτερα δριμύς, η Κοινότητα οργάνωσε ένα πρόγραμμα έκτακτης ανάγκης που προβλέπει τη δωρεάν χορήγηση και για περιορισμένη χρονική περίοδο, τροφίμων στους απόρους της Κοινότητας.

Μετά τη λήξη του εν λόγω προγράμματος έκτακτης ανάγκης, η Κοινότητα δέχθηκε πολλές εκκλήσεις σχετικά με την εφαρμογή αυτού του τύπου μέτρων σε διαρκή βάση. Η Επιτροπή υπέβαλε εν προκειμένω πρόταση στο Συμβούλιο, το οποίο την ενέκρινε με τη μορφή του κανονισμού (ΕΟΚ) αριθ. 3730/87 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας [3]. Η Επιτροπή εξέδωσε κανονισμό εφαρμογής (κανονισμός (ΕΟΚ) αριθ. 3149/92 [4], που τροποποιήθηκε τελευταία με τον κανονισμό (ΕΚ) αριθ. 1921/2002 [5]).

[3] ΕΕ L 352 της 15.12.1987, σ. 1.

[4] ΕΕ L 313 της 30.10.1992, σ. 50.

[5] ΕΕ L 293 της 29.10.2002, σ. 9.

Έκτοτε, η Επιτροπή εγκρίνει κάθε χρόνο ένα πρόγραμμα διανομής που καθορίζει τα δημοσιονομικά μέσα και τις ποσότητες των προϊόντων που διανέμονται στα διάφορα κράτη που συμμετέχουν σε αυτή τη δράση.

Δέκα κράτη μέλη εξέφρασαν την επιθυμία να συμμετάσχουν σε αυτή τη δράση το 2002. Οι πιστώσεις διανεμήθηκαν μεταξύ τους μέσω μιας κλίμακας κατανομής που αντικατοπτρίζει τον αριθμό των απόρων σε κάθε κράτος. Ελήφθη επίσης υπόψη, κατά περίπτωση, η σε μεγάλο βαθμό μειωμένη κατανάλωση που διαπιστώθηκε κατά την προηγούμενη τριετία.

Το ετήσιο πρόγραμμα καταρτίζεται κατόπιν διαβούλευσης με τις φιλανθρωπικές οργανώσεις που αναπτύσσουν επιτόπια δραστηριότητα. Τη διαχείρισή του αναλαμβάνουν, σε εθνικό επίπεδο, οι διοικήσεις των συμμετεχόντων κρατών. Κάθε κράτος ορίζει έτσι τους οργανισμούς που θα εξασφαλίζουν, στο έδαφός του, τη διανομή των προϊόντων στους απόρους.

Αυτή η δράση επιτρέπει επίσης σε κάθε συμμετέχον κράτος να εφοδιάζεται με προϊόντα αποθεματοποιημένα σε άλλο κράτος μέλος όταν δεν διαθέτει αποθέματα παρέμβασης για κάποιο από τα προϊόντα που έχει αναλάβει στο πλαίσιο αυτής της δράσης.

Όσον αφορά το πρόγραμμα 2002 (Απόφαση 2001/772/ΕΚ [6]) ποσό ύψους 196 εκατ. EUR κατανεμήθηκε μεταξύ των κρατών μελών που συμμετέχουν στη δράση όπως περιγράφεται στους ακόλουθους πίνακες.

[6] ΕΕ L 290 της 7.11.2001, σ. 5.

>ΘΕΣΗ ΠIΝΑΚΑ>

Κατανομή των ποσοτήτων προϊόντων ανά κράτος μέλος (πρόγραμμα 2002)

>ΘΕΣΗ ΠIΝΑΚΑ>

3.12. Κεφάλαιο B1-33 - Κτηνιατρικά και φυτοϋγειονομικά μέτρα

Γενικές παρατηρήσεις

Οι διαθέσιμες πιστώσεις στο πλαίσιο του προϋπολογισμού 2002 απορροφήθηκαν σε ποσοστό 39,24 %: δεν αναλήφθηκαν υποχρεώσεις για 345 998 799 EUR επί συνολικού ποσού ύψους 569 500 000 EUR. Ωστόσο, λαμβάνοντας υπόψη την μεταφορά πιστώσεων που εγκρίθηκε για το ταμείο έκτακτων περιστατικών, η κατανάλωση αυξάνεται σε 45,31% ή σε 258 077 530 EUR.

Για τη χρηματοδότηση των πρόσθετων δαπανών λόγω της κρίσης αφθώδους πυρετού που έπληξε κυρίως το Ηνωμένο Βασίλειο το 2001, ο προϋπολογισμός για το ταμείο έκτακτων περιστατικών (γραμμή B1-3320) ορίσθηκε σε 400 000 000 EUR. Η περιορισμένη αξιοπιστία των πληροφοριών σχετικά με την αντιστάθμιση των επιχειρησιακών δαπανών που συνδέονται με την εξάλειψη της ασθένειας δεν επέτρεψε στην Επιτροπή να λάβει απόφαση σχετικά με την κοινοτική χρηματοδότηση των αντισταθμιστικών αυτών πληρωμών.

Επιπλέον, μία μεταφορά στο εσωτερικό του κεφαλαίου 33 (βλέπε λεπτομερέστερα στοιχεία κατωτέρω) πραγματοποιήθηκε στη διάρκεια του πρώτου εξαμήνου του 2002 προκειμένου να ενισχυθεί η γραμμή B1-330 σχετικά με τα προγράμματα εξάλειψης και ελέγχου.

Λεπτομερή στοιχεία του κεφαλαίου

Γραμμή B1-330 - Πρόγραμμα εξάλειψης και ελέγχου

Όπως αναφέρεται ανωτέρω, οι αρχικές πιστώσεις της γραμμής ενισχύθηκαν κατά 6 556 000 EUR προκειμένου να καλυφθούν οι συμπληρωματικές ανάγκες που προέκυψαν μετά τη γνώμη που εξέδωσε η επιστημονική επιτροπή στις 18 και 19 Οκτωβρίου 2001. Πράγματι, η επιτροπή αυτή ήταν της γνώμης ότι έπρεπε να οργανωθεί η παρακολούθηση των ΜΣΕ (μεταδοτικών σπογγωδών εγκεφαλοπαθειών) όσον αφορά τα μικρά μηρυκαστικά. Επιπλέον, στη συνέχεια της ανακάλυψης ΜΣΕ στην Φινλανδία και την Αυστρία, έπαψε να ισχύει για τα δύο αυτά κράτη η κατάργηση των δοκιμασιών επί υγιών ζώων. Το κόστος των δύο αυτών μεταβολών ανήλθε αντίστοιχα σε 4 146 000 EUR και 2 410 000 EUR. Οι αναγκαίες πιστώσεις ελήφθησαν από τη γραμμή B1-332 (ταμείο έκτακτων περιστατικών).

Κατ' αυτόν τον τρόπο, οι διαθέσιμες στη γραμμή αυτή πιστώσεις αυξήθηκαν από 155 000 000 EUR σε 161 556 000 EUR. Συνολικά, αναλήφθηκαν 161 006 000 EUR εκ των οποίων 120 556 000 EUR για την παρακολούθηση των ΜΣΕ και 40 450 000 EUR για τα προγράμματα εξάλειψης.

Σύμφωνα με τις διαθέσιμες εκτιμήσεις, 8 περίπου εκατομμύρια δοκιμασίες συγχρηματοδοτήθηκαν από την Ευρωπαϊκή Κοινότητα το 2002.

Οι « προγραμματισθείσες » δαπάνες αυξήθηκαν σαν αποτέλεσμα της μεταφοράς του ποσού που αναφέρεται στο πρώτο εδάφιο.

Η εκτέλεση των πιστώσεων πληρωμών αφορούσε ποσό 97 384 658 EUR (πιστώσεις 2001).

Γραμμή B1-331 - Άλλες ενέργειες στον κτηνιατρικό τομέα

Το 2002 αναλήφθηκαν τα τρία τέταρτα των αρχικών πιστώσεων (ήτοι 7 946 687 EUR επί συνόλου 10 500 000 EUR).

Οι πιστώσεις πληρωμών που εκτελέσθηκαν ανήλθαν σε 3 901 369 EUR εκ των οποίων 1 657 176 EUR αφορούσαν πιστώσεις του 2001.

Γραμμή B1-332 - Ταμείο έκτακτων περιστατικών

Οι αρχικές πιστώσεις ανέρχονταν σε 400 000 000 EUR και προορίζονταν για την κάλυψη των αντισταθμιστικών πληρωμών που συνδέονταν με μέτρα για την εξάλειψη του αφθώδους πυρετού κατά το 2001 στις Κάτω Χώρες, την Ιρλανδία, τη Γαλλία και το Ηνωμένο Βασίλειο.

Ήδη κατά το 2001 είχαν αναληφθεί επιπλέον 400 εκατ. EUR προκειμένου να συγχρηματοδοτηθούν οι αποζημιώσεις για την επιδημία. Το ποσό αυτό καταβλήθηκε το 2002 υπό μορφή προκαταβολών και κάλυπτε την υποχρεωτική σφαγή ζώων. Όσον αφορά το Ηνωμένο Βασίλειο, η απόφαση σχετικά με την συμμετοχή της Κοινότητας κάλυπτε μόνον τις υποχρεωτικές σφαγές που πραγματοποιήθηκαν ως τις 30 Ιουνίου 2001.

Το 2002, ελήφθη μόνον η απόφαση που κάλυπτε την συγχρηματοδότηση της υποχρεωτικής σφαγής στο Ηνωμένο Βασίλειο κατά το δεύτερο εξάμηνο.

Στα τέλη Δεκεμβρίου 2002, υποβλήθηκαν στην Μόνιμη Επιτροπή για την τροφική αλυσίδα και τη δημόσια υγεία αποφάσεις που αφορούσαν την συγχρηματοδότηση των επιχειρησιακών δαπανών (απολύμανση, καθαρισμός, καταστροφή των σφαγίων, ...) που βάρυναν τις Κάτω Χώρες, τη Γαλλία και την Ιρλανδία. Οι αποφάσεις αυτές δεν μπόρεσαν να εγκριθούν από την Επιτροπή για διοικητικούς λόγους. Όσον αφορά τις σχετικές πιστώσεις (34 756 329 EUR), αποφασίσθηκε μεταφορά στο οικονομικό έτος 2003.

Όσον αφορά τις ίδιες επιχειρησιακές δαπάνες που βάρυναν το Ηνωμένο Βασίλειο, αναμένεται απόφαση σχετικά με την συγχρηματοδότηση το 2003.

Ως εκ τούτου, το 2002 αναλήφθηκαν μόνον 50 854 668 EUR από τα 400 εκατ. που ήταν διαθέσιμα αρχικά. Επιπλέον, 6 556 000 EUR μεταφέρθηκαν στην γραμμή B1-330 προκειμένου να καλυφθούν συμπληρωματικές ανάγκες που αφορούσαν την παρακολούθηση των ΜΣΕ στα μικρά μηρυκαστικά.

Οι πιστώσεις πληρωμών που εκτελέσθηκαν ανήλθαν σε 420 642 846 EUR εκ των οποίων 6 564 871 EUR αφορούσαν πιστώσεις του έτους 2001.

Γραμμή B1-333A - Φυτοϋγειονομικά μέτρα - διοικητικές δαπάνες

Οι αρχικές πιστώσεις ανέρχονταν σε 1 000 000 EUR. Οι αναλήψεις υποχρεώσεων ανήλθαν σε συνολικό ποσό 965 163 EUR και, συνεπώς, το 2002 δεν μπόρεσαν να αναληφθούν υποχρεώσεις ύψους 34 837 EUR.

Οι πιστώσεις πληρωμών που εκτελέσθηκαν ανήλθαν σε 832 100,2 EUR εκ των οποίων 815 950,2 EUR αφορούσαν πιστώσεις του έτους 2001.

Γραμμή B1-333 - Φυτοϋγειονομικά μέτρα - επιχειρησιακές δαπάνες

Οι αρχικές πιστώσεις ανέρχονταν σε 3 000 000 EUR. Οι αναλήψεις υποχρεώσεων ανήλθαν σε συνολικό ποσό 2 728 682 EUR και, συνεπώς, το 2002 δεν μπόρεσαν να αναληφθούν υποχρεώσεις ύψους 271 318 EUR.

Οι πιστώσεις πληρωμών που εκτελέσθηκαν ανήλθαν σε 1 456 606 EUR εκ των οποίων 1 423 902 EUR αφορούσαν πιστώσεις του έτους 2001.

Ανακεφαλαιωτικός πίνακας του κεφαλαίου B1-33

>ΘΕΣΗ ΠIΝΑΚΑ>

Τέλος, πρέπει να σημειωθεί ότι οι διαθέσιμες πιστώσεις στη γραμμή B2-519 (Περάτωση προηγούμενων δράσεων στον κτηνιατρικό και φυτοϋγειονομικό τομέα - διαχωριζόμενες πιστώσεις) οι οποίες προορίζονταν για την ΓΔ SANCO, αυξήθηκαν κατά 1 εκατ. EUR με μεταφορά στο εσωτερικό του κεφαλαίου. Κατ' αυτόν τον τρόπο, ανήλθαν σε 13 287 000 EUR εκ των οποίων 13 187 285 EUR καταβλήθηκαν το 2002

3.13. Αλιεία

α) Γραμμή B1-261 του προϋπολογισμού

Το κονδύλιο του προϋπολογισμού για την αλιεία ανήλθε σε 17,08 εκατ. EUR, εκ των οποίων δαπανήθηκαν 15,4 Mio EUR, ήτοι υπήρξε απόκλιση ύψους 1,6 εκατ. EUR.

Η διαπιστωθείσα υστέρηση απορρόφησης του κονδυλίου αφορά κυρίως το μηχανισμό των επιχειρησιακών προγραμμάτων, για τα οποία η χρηματική αντιστάθμιση ενδέχεται να μην έχει χορηγηθεί από τα κράτη μέλη στις οργανώσεις παραγωγών, όπως συνέβη το 2002 (-2,4 εκατ. EUR σε σχέση με τις προβλέψεις του προϋπολογισμού).

Αντίθετα, οι δαπάνες για κοινοτικές αποσύρσεις ήταν ανώτερες από τις προβλεπόμενες (+1,8 εκατ. EUR) κυρίως λόγω των υπολοίπων.

Εξάλλου, παρατηρήθηκε μειωμένη προσφυγή στις ενισχύσεις για ιδιωτική αποθεματοποίηση (-0,9 εκατ. EUR).

β) Γραμμή B1-3240 του προϋπολογισμού

Ο κανονισμός (ΕΚ) αριθ. 579/2002 του Συμβουλίου (ΕΕ L 89 της 5.4.2002) παρέτεινε, για το 2002, τον κανονισμό (ΕΚ) αριθ. 1587/98 του Συμβουλίου (ΕΕ L 208 της 24.7.1998) για την τροποποίηση του κανονισμού (ΕΚ) αριθ. 1587/98 για τη θέσπιση καθεστώτος αντιστάθμισης του επιπλέον κόστους που συνεπάγεται ο εξόχως απόκεντρος χαρακτήρας των Αζορών, της Μαδέρας, των Καναρίων Νήσων και των Γαλλικών Διαμερισμάτων της Γουιάνας και της Ρεϋνιόν για τη διάθεση ορισμένων προϊόντων αλιείας.

Το καθεστώς αυτό αποσκοπεί να διατηρήσει την ανταγωνιστικότητα ορισμένων προϊόντων αλιείας τα οποία έχουν διατεθεί σε σημαντικό βαθμό, λαμβάνοντας υπόψη τις συνθήκες υπό τις οποίες ασκούν δραστηριότητες οι οικονομικοί φορείς που είναι εγκατεστημένοι στην ευρωπαϊκή ήπειρο.

Η μόνη ετήσια έκθεση που είναι διαθέσιμη σήμερα αφορά την περιφέρεια της Μαδέρας. Οι διαθέσιμες πληροφορίες σχετικά με τις ποσότητες που επωφελήθηκαν από το καθεστώς αυτό το 2002 είναι οι ακόλουθες :

- τόνος 2 767 008 χγρ.,

- μαύρο σπαθόψαρο 944 977 χγρ.,

- σκουμπρί 0 χγρ.

3.14. Ενημερωτικές ενέργειες

Από το 2000, η γραμμή Β1-382 προορίζεται για τη χρηματοδότηση ενημερωτικών ενεργειών σχετικά με την ΚΓΠ και την ανάπτυξη της υπαίθρου και διαθέτει τη νομική βάση που παρέχει ο κανονισμός (ΕΚ) αριθ. 814/2000 του Συμβουλίου και ο κανονισμός (ΕΚ) αριθ. 2208/2002 της Επιτροπής.

Οι αιτήσεις επιχορήγησης υποβάλλονται, ιδίως από τις γεωργικές οργανώσεις, υπό μορφή προγραμμάτων δράσης ή ακόμα και μεμονωμένων ενεργειών. Οι ενέργειες αυτές εντάσσονται στο πλαίσιο των κατευθυντήριων γραμμών που ορίζονται στην πρόσκληση υποβολής προτάσεων που δημοσιεύεται σε ετήσια βάση.

Το ποσοστό χρηματοδότησης των προγραμμάτων δράσης ή μεμονωμένων ενεργειών ανέρχεται σε 50%. Εντούτοις, σε ορισμένες περιπτώσεις, ιδίως για ενέργειες που παρουσιάζουν εξαιρετικό ενδιαφέρον όσον αφορά τα κριτήρια επιλογής, και υπό ορισμένες προϋποθέσεις, το ποσοστό μπορεί να φθάσει σε 75%.

Οι ισχύουσες ρυθμίσεις επιτρέπουν, επιπλέον, τη χρηματοδότηση ενημερωτικών ενεργειών που υλοποιούνται με πρωτοβουλία της Επιτροπής.

Το 2002, οι πιστώσεις της γραμμής B1-382 ανήλθαν σε 8 500 000 EUR. Κατά τη διάρκεια του οικονομικού έτους 2002 (από τις 16 Οκτωβρίου 2001 ως τις 15 Οκτωβρίου 2002), χρηματοδοτήθηκαν οι ακόλουθες ενημερωτικές δραστηριότητες:

- 5 ετήσια προγράμματα δράσης για ποσό ύψους 842 811,83 EUR,

- 27 μεμονωμένες ενέργειες για ποσό ύψους 1 123 875,44 EUR και

- 39 δράσεις που ανέλαβε η Επιτροπή, μέσω συμβάσεων ή δελτίων παραγγελιών, εκ των οποίων 36 αφορούν τη γραμμή B1-382 και ποσό ύψους 2 397 368,40 EUR και 3 αφορούν τη γραμμή AO3410, συνολικής αξίας 82 165,13 EUR.

3.15. Ενέργειες προώθησης

Τα άρθρα B1-380 και 381 χρηματοδοτούν προγράμματα ενημέρωσης και προώθησης για τα γεωργικά προϊόντα στο εσωτερικό και το εξωτερικό της Ευρωπαϊκής Ένωσης. Τη νομική βάση παρέχουν οι κανονισμοί (ΕΚ) αριθ. 2702/1999 και 2826/2000 του Συμβουλίου και οι κανονισμοί (ΕΚ) αριθ. 2879/2000 και 94/2002 της Επιτροπής.

Τα προγράμματα υποβάλλονται από επαγγελματικές οργανώσεις στα κράτη μέλη, τα οποία είναι αρμόδια για τη διαχείριση των προγραμμάτων, αφού η Επιτροπή έχει επιβεβαιώσει την επιλογή και αποφασίσει την συγχρηματοδότησή τους.

Το ποσοστό χρηματοδότησης των προγραμμάτων δράσης είναι 50 %. Όσον αφορά τα προγράμματα που καλύπτουν 2 ή 3 έτη, το ποσοστό είναι προοδευτικά μειούμενο, ήτοι 60 %, 40 % ή 60 %, 50 %, 40 %.

Εξάλλου, η ισχύουσα ρύθμιση επιτρέπει τη χρηματοδότηση ενημερωτικών δράσεων που υλοποιούνται με πρωτοβουλία της Επιτροπής (εμπορικές αποστολές σε τρίτες χώρες, πληροφορίες σχετικά με τα συστήματα ΠΟΠ/ΠΓΕ και την βιολογική παραγωγή στις τρίτες χώρες).

Το 2002, οι πιστώσεις του άρθρου B1-380, ανήλθαν σε 56 εκατ. EUR. Κατά τη διάρκεια του έτους αυτού, εγκρίθηκαν 40 νέα προγράμματα προώθησης (Απόφαση C(2002) 3116 τελικό) που αντιπροσώπευαν ποσό ύψους 32,1 εκατ. EUR.

Οι πληρωμές που καταγράφηκαν ανήλθαν σε 11,81 εκατ. EUR, αλλά αφορούν κυρίως μέτρα προώθησης που είχαν αποφασισθεί προηγουμένως βάσει παλαιότερων καθεστώτων.

Οι εγγεγραμμένες στο άρθρο B1-381 πιστώσεις ύψους 14,3 εκατ. EUR αφορούν δράσεις και μέτρα προώθησης των οποίων τη διαχείριση αναλαμβάνει απευθείας η Επιτροπή. Οι χρησιμοποιηθείσες πιστώσεις ανέρχονται σε 5,035 εκατ. EUR και αφορούν κυρίως δράσεις για το ελαιόλαδο.

Η χρησιμοποίηση των πιστώσεων γα τα δύο αυτά άρθρα ήταν χαμηλή λόγω της μεταβολής του καθεστώτος προώθησης και της καθυστερημένης έναρξης των νέων προγραμμάτων.

4. ΔΡΑΣΤΗΡΙΟΤΗΤΕΣ ΕΛΕΓΧΟΥ

4.1. Ολοκληρωμένο Σύστημα Διαχείρισης και Ελέγχου (ΟΣΔΕ)

Στη συνέχεια εντατικών συζητήσεων με τα κράτη μέλη στο πλαίσιο 4 ομάδων εμπειρογνωμόνων, το 2001 θεσπίσθηκε νέος κανονισμός για το ΟΣΔΕ - ο κανονισμός (ΕΚ) αριθ. 2419/2001 της Επιτροπής. Ο κανονισμός αυτός - ο οποίος εφαρμόζεται σε περιόδους εμπορίας ή περιόδους πριμοδότησης που αρχίζουν την 1η Ιανουαρίου 2002 - επιφέρει ορισμένες τροποποιήσεις στον παλαιό κανονισμό, εξασφαλίζει μια πιο συνεκτική και λογική διάρθρωση και λαμβάνει πλήρως υπόψη την ανάπτυξη ηλεκτρονικών μέσων για τη διαχείριση των προγραμμάτων. Ο κανονισμός αυτός αντικαθιστά τον κανονισμό (ΕΟΚ) αριθ. 3887/92.

Μερικά από τα σημαντικά πλεονεκτήματα που παρέχει ο νέος κανονισμός είναι η γενική δυνατότητα διαβίβασης αιτήσεων, κλπ. με ηλεκτρονικά μέσα, πιο αποτελεσματικοί έλεγχοι μέσω της αύξησης της χρήσης ηλεκτρονικών υπολογιστών και συστημάτων τηλεπισκόπησης, ένα «ολοκληρωμένο» σύστημα ελέγχου των πριμοδοτήσεων για τα βοοειδή που καλύπτει πολλά καθεστώτα και απλούστευση των διατάξεων σχετικά με τις κυρώσεις στο πλαίσιο των καθεστώτων πριμοδοτήσεων για τα βοοειδή.

Οι υπηρεσίες της Επιτροπής εξακρίβωσαν τη συμβατότητα των συστημάτων ελέγχου των κρατών μελών και εξασφάλισαν την ομοιόμορφη εφαρμογή του νέου κανονισμού μέσω επιτόπιων λογιστικών ελέγχων και μέσω της αναθεώρησης των κανόνων για την διαβίβαση πληροφοριών σχετικά με τη διαχείριση και τον έλεγχο (συμπεριλαμβανομένων των κυρώσεων) των αιτήσεων.

Καταβλήθηκαν ειδικές προσπάθειες, μέσω συναντήσεων ομάδων εμπειρογνωμόνων, προκειμένου να προωθηθεί και να διαδοθεί η νομοθεσία σχετικά με το ΟΣΔΕ στις υποψήφιες χώρες έτσι ώστε να εξασφαλισθεί η αναγκαία προσαρμογή των συστημάτων διαχείρισης και ελέγχου πολύ πριν την προσχώρηση των χωρών αυτών.

4.2. Συμβατότητα με το ΟΣΔΕ

Από τα άρθρα 9α, παράγραφος 1 και 13, παράγραφος 1, στοιχείο δ) του κανονισμού (EΟΚ